“Таълим тўғрисида”ги қонуннинг ўзига хос хусусиятлари\nБугунги кунда таълим соҳасини тубдан такомиллаштириш давр талабига айланган. Ушбу талабдан келиб чиққан ҳолда, таълим соҳасидаги муносабатларни тартибга солувчи қонунлар қабул қилинмоқда. Жумладан, Ўзбекистон Республикасининг “Таълим тўғрисида”ги қонуни 2020 йил 23 сентябрь куни қабул қилинган бўлиб, унинг мақсади таълим соҳасидаги муносабатларни тартибга солишдан иборат.\nШунингдек, қонунда таълимнинг мактабгача таълим ва тарбия; умумий ўрта ва ўрта махсус таълим; профессионал таълим; олий таълим; олий таълимдан кейинги таълим; кадрларни қайта тайёрлаш ва уларнинг малакасини ошириш ва мактабдан ташқари таълим каби турлари баён этилган.\nЮқорида қайд қилинган таълим турларидан бири кадрларни қайта тайёрлаш ва уларнинг малакасини оширишдир. Мазкур қонун билан кадрларни қайта тайёрлаш ва уларнинг малакасини оширишини тартибга солувчи бир қатор қоидалар белгиланган. Жумладан, кадрларни қайта тайёрлаш таянч мутахассисликлар ва касбларга мувофиқ бўлган йўналишлар бўйича фаолиятни амалга ошириш учун қўшимча касбий билим, малака ва кўникмаларнинг зарур ҳажми эгалланишини таъминлайди. Кадрлар малакасини ошириш касбий билим, малака ва кўникмаларнинг чуқурлаштирилиши ҳамда янгилаб борилишини таъминлайди, кадрларнинг тоифаси, даражаси, разряди ва лавозими ошишига хизмат қилади. Кадрларни қайта тайёрлаш ва уларнинг малакасини ошириш шакллари ва муддатлари тегишли давлат таълим талаблари билан белгиланади.\nМазкур қонун жаҳон стандартлари талабларидан келиб чиққан ҳолда таълим соҳасидаги муносабатларни тартибга солишнинг қамрови кенглиги ва ўзига хос хусусиятга эга эканлиги билан 1997 йил 29 август куни қабул қилинган “Таълим тўғрисида”ги қонундан тубдан фарқ қилади.\nУшбу қонуннинг ўзига хос хусусиятлари таълим соҳасига бир қатор янгиликлар киритилганлигида намоён бўлади. Жумладан, унда белгиланган масофавий таълим ҳақидаги қоидалар ўқув режалари ва ўқув дастурларига мувофиқ таълим олувчилар томонидан зарур билим, малака ва кўникмаларни ахборот-коммуникация технологияларидан ҳамда Интернет жаҳон ахборот тармоғидан фойдаланган ҳолда масофадан туриб олишга қаратилган.\nХулоса сифатида эътироф этиш жоизки, “Таълим тўғрисида”ги мазкур қонун таълим соҳасидаги муносабатларни янада такомиллаштиришга ўзининг муносиб хиссасини қўшади.\nмаркази бўлим бошлиғи Д.Рахимов


Қиличбозларимизнинг онлайн машғулоти давом этади – O'zbekiston Milliy paralimpiya qo'mitasi\nОлимпия спорт турлари бўйича терма жамоамиз вакилларининг онлайн машғулоти давом этади. Бугун куннинг биринчи ярмида қиличбозлик бўйича терма жамоамиз вакилларининг навбатдаги онлайн машғулоти ўтказилди. Машғулотнинг биринчи қисми мураббий Аброр Собиров томонидан олиб борилди. Спортчиларимиз ушбу мутахассис билан танани қиздириб олувчи машқларни бажаришди.\nШундан сўнг “эстафета таёқчаси”ни Руслан Кудаев қабул қилиб олди. Тажрибали мураббий ўз чиқишида қиличбозликнинг ўзига хос техникаларини шогирдларига ўргатишда давом этди. Қайд этиш жоиз, бугунги машғулотда спортчиларимиз асосан оёқ ҳаракатларига эътибор қаратишди. Жараён якунида спортчилар жанг амалиётини олиш учун шартли рақибга қарши виртуал баҳс олиб боришди.\nОнлайн машғулотни Ўзбекистон қиличбозлик федерацияси ва мураббийлар штаби вакиллари, хорижлик мураббий Мартин Камаджиев диққат билан кузатиб борди ва жараён давомида спортчиларга ўз маслаҳатларини бериб ўтди.\nОғир атлетика бўйича Халқаро онлайн турнирнинг “Спорт” телеканалидаги трансляцияси муҳокама қилинди


09-08-2018, 20:44 705 Uyushma yangiliklari, Press-relizlar, O'zbekiston yangiliklari\nЖорий йилнинг 6-10 август кунлари «Ўзтуқимачиликсаноат» уюшмаси таклифига кўра юртимизда Тожикистон Республикасининг тўқимачилик соҳаси вакиллари бизес доираси мехмон бўлмокда. Тўқимачилик делегацияси Тожикистон Республикаси Халкаро Савдо маркази миллий бўлинмаси Раҳбари С.Камолов бошчилигида бўлиб, 28 дан ортиқ тожик корхоналари ўз ичига олган.\nТашрифдан кўзланган асосий мақсад тўқимачилик соҳасида икки томонлама ҳамкорликни янада ривожлантириш, экспорт ҳажмларини ошириш, қўшма лойиҳаларни амалга ошириш, ўзбек ва тожик корхоналри ўртасида ўзаро кооперация ташкил этиш, ўзбек тўқимачилик корхоналари тажрибасини ўрганиш ва табдбиқ қилишдан иборат бўлди.\nТашриф дастурига кўра Тожикистон делегацияси “Ўзтўқимачиликсаноат” уюшмаси раҳбарияти ҳамда уюшма корхоналари билан учрашувлар ўтказди. Шу билан бирга Тошкент шаҳри ва Тошкент вилоятида жойлашган тўқимачилик корхоналари жумладан, “Евротекс Глобал” интеграл кўшма корхонаси, “Ритер Ўзбекистон” , “Бек Мега текстиль”, “Ирода текстиль” каби корхоналар фаолияти билан танишишди.\nШу билан биргаликда 9 август куни Тожикистон делегацияси вакиллари “Ўзтўқимачиликсаноат” уюшмаси таркибига кирувчи корхоналар билан биргаликда В2В учрашувлар ўтказдилар. Учрашув давомида “Ўзбекистон тўқимачилик сохаси имкниятларига” бағишланган презентация ўтказилди. Унда, Далатимиз раҳбари томонидан яратилган имкониятлар, махсулот ҳажмлари ва турлари ва Узбекистон ва Тожикистон тўқимачилик вакиллари уртасида икки томонлама ҳамкорликни жадаллаштириш бўйича таклифлар кўрсатиб ўтилди.\nУчрашувда сўзга чиққанлар давлатларимиз ўртасидаги қадимий қардошлик алоқаларини янада мустаҳкамлаш борасида амалга оширилаётган ишлар хусусида тўхталиб ўтишди, ва бундай ташрифлар иқтисодий – маънавий хамкорликнинг бир намунаси дея таъкидлашди.\nТожикистон Республикаси тўқимачилик делегация Ўзбекистонга ташрифи давом этмоқда.


20:09 / 22.06.2019 19874\nҚозоғистоннинг Air Astana авиакомпаниясининг Тошкент-Олмаота рейсини бажарган самолёти герметиклик билан муаммо сабабли Чимкентда қўнишига тўғри келди. Бу ҳақда авиакомпания матбуот хизмати хабар қилди.\n“Air Astana’нинг 22 июнда Тошкент-Олмаота йўналиши бўйича КС 128 рейсини бажарган самолёти герметиклик билан муаммо сабабли Чимкент аэропортида Олмаота вақти билан 16:15 да [Тошкент вақти билан соат 15:15] қўнишни амалга оширди”, дейилган хабарда.\nСамолёт экипажи хавфсизлик қоидаларига биноан энг яқин аэропортга қўнишга қарор қилган. “Самолёт одатдаги режимда қўнган. Жабрланувчилар йўқ. Носозликни аниқлаш ва бартараф этиш ишлари олиб борилмоқда. Йўловчилар “Чимкент-Олмаота” мунтазам рейси билан соат 22:40 да олиб кетиладилар”, деб қўшимча қилинган.


Қуръоний сир - Hidoyat.uz\nАсосий саҳифа Мақолалар Қуръоний сир\nЧоп этилди Fevral 7, 2019 Қуръоний сирda fikr bildirishni o'chirish\nСобиқ совет тузумининг ситамлари авжига чиқиб дин кишилари, Қуръон қорилари ва илмли инсонларга зулм ва истибдод кучайган уламолардан ошкор баҳрамандлик батамом тақиқланган даврлар эди. У пайтлари бир корхонанинг катта юк машинасини ҳайдар эдим. Машинага юк ортиб узоқ сафарларга чиқардим. Бахтимки, ёшлигимдан ота-онам ва устозимнинг саъй-ҳаракатлари сабаб қалбим Қуръон нури ила мунаввар бўлганди. Аллоҳнинг каломига муҳаббатим шу қадар эдики, тинмай тиловат қилгим келарди. Вазият жуда қалтис бўлса ҳам, машинамда Қуръон олиб юрардим. Сафар мобайнида Қуръонни гоҳ ёддан ўқирдим, гоҳо китобга қараб тиловат қилардим.\nАна шундай кунларда менга ташкилот томонидан рус миллатига мансуб бир одамни ҳамроҳ қилиб қўйишди. У ҳамкасбим билан биринчи марта йўлга чиқадиган куним эди. Сафар олдидан Қуръон китобимни машинанинг бир четига беркитиб қўйдим. Йўлга тушдик. Боряпмиз-у, қалбим Қуръон тиловатига муштоқ, бор овозим билан қироат қилгим келарди. Аммо ҳолат ўзимга эшитилар-эшитилмас даражада тиловат қилишга мажбур этарди. Шеригимнинг зийрак нигоҳлари менга қадалганини пайқадим. У менга ажаблангандек боқарди. Бироз шу ҳолатда борганимиздан кейин, орадаги жимликни унинг кутилмаган саволи бузди: «Нима ўқияпсан?». «Китобимни ёддан ўқияпман». «Менга ҳам ўқиб бер, илтимос». Мен Қуръондан тиловат қила бошладим, аммо қалбимда ҳадик, ҳаётим хавфда қолиш эҳтимоли юқори эди. Тиловат асносида ҳамроҳимга кўз қиримни ташладим-у, ҳайратдан қотиб қолдим. Чунки у юзларини кафти билан беркитиб олиб йиғларди. Қироатдан тўхтадим. Шу заҳоти унинг титроқли овози қулоғим остида жаранглади: «Нега тўхтадинг, ўқи, ўқийвер! Бундай сўзларни ҳеч эшитмаганман!» Тиловатни давом эттирдим. Қанчалик ихлосу муҳаббат билан ўқисам, у шунчалик кўп, елкалари силкиниб-силкиниб йиғларди. Бу ҳолатдан севинчим ичимга сиғмасди. Ўша кун ҳар доимгидан ўзгача, ҳеч қачон унутилмайдиган бўлиб қолди!\nЭртасига тонгда машинага минганимизда, ҳамроҳим яна Қуръон ўқиб беришимни сўради. Мен эса олам-олам қувонч билан тиловат қила бошладим. Кўз ёшларимиз шашқатор келарди! Шу ҳолат такрор-такрор содир бўлди. Сафарларимиз файзи, қувончи ҳам шунда эди! Бу ҳолат иккимизнинг орамизда сирга айланди. Ҳа, бу Қуръоний сир эди. Орамизда илиқликка Қуръон сабаб бўлганди.


Журналистнинг уйига ўт қўйдирган собиқ ҳоким қамалди — Сербия - xabar.uz\nЖурналистнинг уйига ўт қўйдирган собиқ ҳоким...\n24.02.2021 13:24 0 1452\nСобиқ мэр Драголюб Симонович.\nБелград (Сербия) суди Гроцка шаҳри собиқ мэри Драголюб Симоновични 4 йил-у 3 ой муддатга озодликдан маҳрум этди. Бу ҳақда «France-Presse» агентлиги хабар берди.\nГроцка — пойтахт Белграддан 30 километр олисликдаги шаҳар.\n2018 йилнинг декабрида журналист Милан Йовановичнинг уйига ўт қўйишни буюрган Симонович айбдор деб топилди. Йованович коррупцияга алоқадор ишлар, хусусан, бунга бевосита дахлдор мэр ҳақида маълумот тўплаш билан шуғулланган.\nБуйруқни бажарган («Молотов коктейли»ни улоқтириб ёнғин чиқарган) Александр Маринковичга нисбатан сиртдан 4 йил-у 3 ой муддатли қамоқ жазоси тайинланган.\nЖурналист агентликка берган интервьюсида суд ҳукмидан қаноатланганини билдирди.\n2018 йилнинг 12 декабрь куни номаълум шахс журналистнинг рафиқасига тегишли, гаражда турган «Mercedes» автомобилини ёқиб юборади. Ёнғин машинадан гараж, сўнг уйга ўтиб, ҳаммаси ёниб кетади.\nЖабрланувчи ушбу ишда ўзи шуғулланаётган коррупция иши фигуранти — шаҳар мэридан гумонсираётганини полицияга билдиради. Воқеаларнинг интиҳоси эса маълум.\nқамоқ журналист Сербия мэр драголюб симонович Гроцка


Мутасаддилар қўлида футбол «тўпи» бўлаётган тадбиркорни ким эшитади? - EFFECT.UZ\nEFFECT.UZ / Мақолалар / Мутасаддилар қўлида футбол «тўпи» бўлаётган тадбиркорни ким эшитади?\nМутасаддилар қўлида футбол «тўпи» бўлаётган тадбиркорни ким эшитади?\nҚашқадарё вилояти Косон туманида яшовчи Қаҳрамон Раҳманов ўзининг бир неча йилдан бери ҳал бўлмаётган муаммоси билан Effect.uz Ахборот агентлигига мурожаат қилди.\nМазкур мурожаатни Effect.uz Ахборот агентлиги журналистлари Бекзод Раҳмонов ва Аброр Эшонхонов ўрганиб чиқди.\nМурожаатнинг мазмунига келсак, Қашқадарё вилояти Косон туманида истиқомат қилувчи Раҳмонов Қаҳрамон темир маҳсулотлари савдо сотиғи билан шуғуланиш учун 2019 йил фирма очади ва унинг ўғли ушбу фирмани раҳбар сифатида юритади.\nРаҳмонов Қаҳрамон ўзининг божасининг ўғли Ахатов Шавкатни бир ставка иш билан таъминлайди ва Шавкат у ерда оддий ишчи бўлиб ишлаб келади.\nЎзининг фаолиятини янада кенгайтириш мақсадида Раҳмонов Қаҳрамон божасининг уйининг олдида турган дўкондан маҳсулотларини кўчириб кетиш учун келади.\nАммо ўша куни Ахатовлар катта жанжал кўтариб, маҳсулотлар гарчи уларнинг номларида бўлмаса ҳам бизники деб ўз қариндошларига тазйиқ ўтказишади ва Қаҳрамон Раҳматовни дўппослашгача боришади.\nҚисқа қилиб айтганда мурожаатчи Раҳмонов Қаҳрамон барчасини бошидан батафсил тушунтириб берди.\n“Мен Раҳмонов Қаҳрамон Қудратович 1958 йил 20 декабрда туғилганман Қашқадарё вилоят Косон тумани Аралиқ маҳалласида яшайман. Мен “Шуҳрат Қаҳрамонович” фирмаси раҳбариман.\n2019 йил январь ойида металл буюмларини сотиш мақсадида ушбу фирмани очганмиз. Ушбу фирмага тегишли дўкон божамнинг уйининг олдида бўлган. Ушбу объектда маълум муддат фаолият олиб борганимиздан кейин биз у ердан кўчишга қарор қилдик.\n2019 йил 29 октябрь ҳолатига бизнинг янги дўконимиз қуриб битказилди ва биз ўзимизга тегишли металл маҳсулотларини олиб юклаб кетиш мақсадида у ерга бордик.\nЛекин бизда 1 ставкада ишловчи ишчи Аҳатов Шавкат ва унинг қариндошлари жанжал чиқариб бу маҳсулот бизга тегишли деб ўз мулкимизни жанжал қилиб олиб қўйишди.\nШундан сўнг, биз туман ИИБ бўлимига бордик ва бизни у ерда туман ИИБ бошлиғи ўринбосари қабул қилди ва ушбу ишни ўрганишни профилактика нозирига буюрди ва бизга туман солиқ қўмитасига бориб маҳсулотларни ҳисоб-китоб қилишни маслаҳат берди.\nШу куннинг эртасига биз солиқ ходимлари билан бордик, аммо Ахатовлар яна жанжал чиқариб ҳужжатлар ва фирмага тегишли муҳрни тортиб олишди.\nФирмага тегишли терминал, касса аппаратлар ўша бинода қолиб кетди. Ушбу воқеадан кейин участковой нозири бизга суд қарори чиқмагунича бу ерга келмасликни айтди ва биз унинг гапига кирдик.\nУшбу воқеага солиқ инспекциясидан келган ходимлар ҳам гувоҳ бўлишган, аммо улар кўрсатма беришдан қўрқишади.\nҚолаверса мени Ахатовлар дўппослашди, аммо негадир ҳеч қандай гуноҳи йўқ одамларга маъмурий суд бизга нисбатан адолатсизлик қилиб бизни жаримага тортди.\nШундан кейин, участка нозири Миржалол Мурсалов маъмурий судга ҳақиқатдан ҳам ушбу вазиятда Ахатовлар зўравонлик ва очиқдан-очиқ талон тарож қилиб бизни мулкимизга эгалик қилиш нияти борлиги ҳақида кўрсатма берди.\nУчастка нозири бизга суд бўлишигача келманглар деганидан кейин биз у ерга бормадик. Аммо ташқарида турган маҳсулотларимизни биз видеога олганмиз ва керакли жойда тақдим эта оламиз.\nБиз видеога олиб кетганимиздан кейин, 14 декабрь биз расмларни чиқариб туман прокуратураси, ИИБ раҳбарига ҳам ариза қилиб почта орқали берганмиз. Лекин улар буни инобатга олишмади ҳатто нима бўлди деб ҳам сўрашмади.\nМен ўйлайман прокурор ва ички ишлар раҳбари коррупционер. Агарда улар коррупционер бўлишмаганида 14 декабрь ҳолатини ўрганиб чиқишган бўлар эдилар ва иккинчи маротаба ўғирлик бўлишига йўл қўймаган бўлар эдилар.\nИккинчи ўғирликда улар контейнер ичидаги маҳсулотларни ўмаришган, аммо тегишли органлар буни ўрганиб чиқмади.\nШундан кейин, мен вилоят ИИБ ва Қашқадарё вилоят прокуратурасига мурожаат қилдим. Мурожаат қилганимдан кейин 1 соат 45 дақиқадан кейин ИИБ ходимлари келишди ва ишни қўл учида кўриб кетишди.\nМазкур воқеадан кейин, иккинчи ўғирликни ҳам ўрганиш учун орган ходимларига тақдим этдик, лекин улар 1000, 1007, 1002 қисқа рақамларига чиқмагунимизгача ишни ўрганишмади.\nШундан кейин, 140-145 миллионга баҳоланган ўғирликни Косон тумани прокурори Улуғбек Эргашев прокурор ёрдамчиси Жумақулов Шодиёрлар участка нозирига ҳолатни ўрганишга буйруқ берди. Аммо бизнинг бу ишимизни жиноят қидирув бўлими ўрганиб чиқиши керак.\nУчастка нозири уч кун ўрганганидан кейин, Жумақулов Шодиёр ва Косон тумани прокурори 27 декабрь куни нозирга ҳеч қандай жиноят аломати йўқ деб ёзиб келишни буюрди.\nКосон прокурорининг ушбу қароридан норози бўлиб вилоят прокурори қабули бўлаётгани учун у ерга бордим.\nМенинг мурожаатимни вилоят прокурори ўринбосари Мирзаев 16 бўлим билан биргаликда ишни кўриб чиқиб, 3 март кунида ёпилган ишни қайта кўриб чиқиш учун 19 март куни туман прокуратураси орқали Косон тумани ИИБ орқали очилган ишни қайта кўриб чиқиш учун жўнатилди.\nАммо Косон тумани ИИБ ушбу иш юзасидан ҳеч қандай тергов ўтказмасдан 4 апрель куни ёпиб юборди. Ундан кейин кўплаб жойларга мурожаат қилдим, аммо ҳеч қайси орган буни инобатга олмади.\n27 май куни кечқурун соат 23:30 ларда «Москвич» русимидаги машина дўконимиздан юк юклаётганига ўғлим ва неварам кўриб қолган ва ушбу воқеани видеога олган. Ушбу ҳолатни кўрган Шавкат Ахатов ва «Москвич» ҳайдовчиси воқеа жойидан яширинганлар.\nМен бу ҳолат бўйича ИИБга мурожаат қилдим, аммо гуруҳ бориб неварамнинг қўлини қайриб қўлидаги телефонни тортиб олишган.\nЎғлимнинг бошига эса Ахатовлар темир бўлаги билан уриб ҳушидан кетказиб қўйган экан. Энг қизиғи жиноятчилар қолиб мени кичкина ўғлим ва набирамнии маҳкамага олиб кетишди. Унинг орқасидан мени ҳам олиб кетишди.\nУ ерга борсам, небирам “ИИБ ходимлари менга тазйиқ ўтказиб қўлимдаги телефонни олиб қўйишди” – деди.\nБиз у ерга ўз мулкимизни олиш учун бордик бу иш бўйича фуқаролик судига бердик. Улар қабул қилмади кейинчалик янги йилга қабул қилди ва кўриб чиқишга бир ой муҳлат талаб этилишини айтди. Бир ойдан кейин арзимаган хатони топиб яна судради.\nХуллас ишни бир йилга чўзиб, Савдо-саноат палатаси чиқарган хулосани ҳам инобатга олмасдан ушбу ишни рад этди. Бу ҳам майли бизга 446 минг сўм жарима ҳам ёзиб берди.\nСавдо-саноат палатасидан даъво ариза киргизганимиздан кейин, Ахатовларнинг фирмада ҳеч қандай улушдорлиги йўқлигини аниқлашди.\nШундан кейин Ахатовлар ўзларининг адвокатлари билан судда ушбу маҳсулотларни экспертиза қилишни талаб қилди ва суд бунга рози бўлиб ижро қилиш учун муддат берди. Аммо ижро қилишга борганимизда яна можаро бўлди.\nИИБ ижро қилиш учун бизга одам бермади, буларнинг прокуратура билан тил бириктирганлигини шу ердан ҳам билиш мумкин. Ижро бу ишни ўзимиз қиламиз деб, 3 соатда битадиган ишни бир ойга чўзди.\nЭкспертиза эса 3 ойга чўзилди, экспертиза натижасига кўра, ҳамма маҳсулотлар бизга тегишли эканлиги аниқланди.\nЭкспертиза 100 фоиз ҳужжатлар бизга тегишли эканлигини тасдиқлаб турибди, лекин Чироқчи туман суди саводсизлиги туфайли бизга 33 миллион бож қўйди.\nПрезидентимиз тадбиркорларга йўл очиб беришни бот-бот айтиб турган бир вақтда биз 1 йилдан бери ишламасдан турибмиз. Бу судларни қандай қилиб тушунса бўлади, нега одил судлов йўқ.\nБизни суд прокуратурага тепади, прокуратура ички ишларга тепади шу биз улар ўртасида футбол тўпи бўлиб юрибмиз», – дейди мурожаатчи.\nҚаҳрамон Раҳмоновнинг ҳужжатларини журналист Бекзод Раҳмонов ўрганиб чиқди ва етарлича далиллар билан биринчи бўлиб Коррупцияга қарши агентлигига борди. Бироқ агентлик ҳужжатлар етарли эмаслигини айтди ва уларни қуруқ маслаҳат билан кузатиб қўйди.\nШундан сўнг, Effect.uz мазкур ҳолатни ўрганиб бериш учун Бош Прокуратурага юзланди.\nБош прокуратура мурожаатчининг мурожаатини ўрганиб, 2020 йил 14 январь куни Қашқадарё вилоят прокурорининг ўринбосари адлия катта маслаҳатчиси У.Б.Саъдуллаевга мурожаатни назоратга олиш ҳақида хат юборди.\nБош прокуратура мурожаатда кўрсатилган важларга асосан ҳодисани тўлиқ ўрганиб чиқиб 25 январь муддатгача маълумот берилишини сўраган. Аммо маълумот берилган муддатдан ўтиб кетган ва ҳеч қандай назоратга олинмаган.\nҚўлимда барча ҳужжатларим бор деб турган тадбиркорни суд жаримага тортса, ички ишлар органи қўлини қайриб олиб кетса, прокурорлар вазиятга фақат хат билан баҳо берса. Эртага ким тадбиркор бўламан дейди?\nМурожаатчи барча товарлар ўнга тегишли эканлигини исботламоқчи бўлиб 1 йилдан бери сарсон бўлмоқда ва унинг қўлида етарлича ҳужжатлар бор. Аммо тадбиркор тегишли органлар қўлида шунчаки футбол тўпи бўлмоқда.\nШуни ҳам таъкидлаб ўтиш жоиз, Бекзод Раҳмонов иккинчи томонни ҳам ўрганиб чиқиш учун, кўп маротаба улар билан боғланди аммо улар воқеа юзасидан маълумот беришдан бош тортишди.\nEffect.uz фақат тангани бир томонини кўрадими? Деган савол билан чиқадиганлар учун: “Биз ҳар доим ҳақиқат учун курашамиз!”\nМухбир: Бекзод Раҳмонов\nTeglar:EFFECT.UZ, Аброр Эшонхонов, Бекзод Раҳмонов\nСирдарё туман ҳокимлигининг қурилиш бўлими бошлиғи ҳибсга олинди


жума, 27 Ноябр 2015 01:18\tхарф ўлчами\nМазкур ташкилот диний-сиёсий ғоялар чатишмаси асосида вужудга келган ҳарбий-сиёсий ва ҳарбий-террористик ташкилотлардан бири саналади. Аслида шиалик иўналишидаги ҳарбийлашган ҳамда исломий давлат, яъни шариат асосидаги сиёсий тузумни қуришни ўзига мақсад қилиб элган сиёсий партиядир. Партиянинг номи Куръони каримнинг Моида сурасидаги: «Кимки Аллоҳни, Расулни ва имон келтирганларни дўст тутса, албатта, Аллоҳнинг (бу) ҳизби чинакам ғолиблардир», (Моида, 56) оятидан олинган. Штас квартираси Ливанда жойлашган.«Ҳизбуллоҳ» идеологиясининг асосида Эрондаги ислом революцияси раҳнамоси Руҳуллоҳ Ҳумайний идеологияси ётадг «Ҳизбуллоҳ» таълимоти ҳам худди Эрондаги каби ислом инқилоб; экспорти ғояси асосига қурилган.Ҳасан Насруллоҳ ўз нутқларида, АҚШ ни бош душман деб атайди. Чунки АҚШ бошқа мамлакатларнинг бойликлари, улардан нефть захиралари ва ресурсларнинг ўғриси саналади. Шунингучук ташкилотнинг бош шиори «Америкага ўлим!» деб белгиланган.Канаданинг ташқи ишлар вазири Ҳизбуллоҳни Толибонларга тақлид деб атаган. Канада, АҚШ, Исроил, Форс кўрфази давлатлар! Европа Иттифоқи, Австралия ва Буюк Британия давлатларида Ҳизбуллоҳ террористик ташкилот сифатида баҳоланади. Ташкилот Эрон ва Суриядан молиявий ва ҳарбий ёрдам олади. Ташкилотнинг 1985 йилги манифестида партиянинг истиқболга дойр уч бош сиёсий мақсадлари ифодаланган бўлиб, улар, энг аввало Ливандан барча мавжуд мустамлакачиларни ҳайдаб чиқариш. сўнг Фалангларни жинояти учун жавоб беришга мажбурлаш ва Ливан давлатида ислом тузумини ўрнатишдан иборатдир. Баъзи олимларнинг таъкидлашига кўра, ҳозирда Ливанда ҳаракатда бўлган мазкур партия 1982 йилда Эроннинг мана шу номдаги ташкилоти филиали сифатида ташкил этилган.Ҳизбуллоҳ ҳаракати, ҳақиқатан ҳам Америка ва Исроил ҳукуматларининг олиб борган сиёсатига қарши кайфият кенг тарқалган вақтда Жанубий Ливанни Исроил агрессиясидан муҳофаза қилиш мақсадида Эрондаги Ислом инқилобини ҳимоя қилиш корпуси кўмагида махсус тузилган. 1992 йилда Ҳизбуллоҳ партияси биринчи марта парламент сайловларида қатнашиб. жами 128 та ўриндан 12 та ўрин олган.1996 йилда «Қаҳр-ғазаб шодалари» операциясидан кейин мазкур ҳудудда ҳарбий ҳаракатлар зонаси аниқланади. БМТ нинг Хавфсизлик Кенгаши резолюциясига мувофиқ 2000 йил майида Жанубий Ливандан Исроил қўшинларининг олиб чиқиб кетилиши зарурлиги қабул қилинди ҳамда мазкур ҳудудда Ливан армияси назорати ўрнатилиши даркор эди. Бироқ Ливан ҳукумати овоза қилмасдан мазкур ҳудуд назоратини «Ҳизбуллоҳ» ҳаракати қўлига топширди. Шундай қилиб, исроил давлати билан Ливан ўртасидаги чегараларни «Ҳизбуллоҳ» эгаллади ва чегара бўйича кучли мудофаа истеҳкомларини бунёд қилди. Бунда улар Исроил томонидан қурилган истеҳкомлардан ҳам жуда унумли фойдаланишди. Бункерлар, қурол омборлари, блиндажлар, кузатув постлари, пулемёт ва снайпер акоплари бир неча ўн километрларгача чўзилиб, улар ўзаро бир-бири билан ер ости тунеллари орқали уланиб кетган эди. Чегара бўйлаб бирваракайига кучли ўт очишга мўлжалланган реактив қуролларни жойлаштириш учун махсус қурилмалар бунёд қилинган эди. Кейинчалик, «Ҳизбуллоҳ» улардан Исроил шимолидаги аҳоли пунктларини ўққа тутишда фойдаланади. «Ҳизбуллоҳ»нинг бугунги кундаги етакчиси Ҳасан Насруллоҳ 2006 йил 23 майда Байрутдаги маърузаларидан бирида, «Ҳизбуллоҳ» ракеталари нишонида бутун Исроил шимоли ётганлигини, мазкур ҳудудда жойлашган барча портлар, ҳарбий базалар, ишлаб чиқариш заводлари ва бошқа объектлар нишон остида эканлиги қайд этиб ўтади. Унинг таъкидлашига кўра, уларнинг ҳарбий кучи 12 мингтадан кўпроқ ракетадан иборат.2005 йил парламент сайловларида «Ҳизбуллоҳ» қонун чиқарувчи органда ўз вакилларига эга бўлди (128 тадан 23 депутат) ва ҳукумат таркибига партиянинг аъзолари кирди (Муҳаммад Фнейш -энергетика ва сув ресурслари вазири). 2006 йил 12 июлда Ливан чегарасида «Ҳизбуллоҳ» жангарилари томонидан икки Исроил ҳарбий зобитларининг қўлга олиниши натижасида навбатдаги Яқин Шарқ урушига олиб келди. «Ҳизбуллоҳ» бошчилигида «8март» коалицияси (иттифоқи) 2009 йил июндаги парламент сайловларида 128 таўриндан 57 тасига эгалик қилди. 2011 йилдан бошлаб «Ҳизбуллоҳ» Суриядаги фуқаролар урушида Башар Асад, яъни расмий ҳукумат тарафида туриб ҳарбий тўқнашувларда қурол-яроғ билан қатнаша бошлади.«Ҳизбуллоҳ» АҚШ, Буюк Британия, Нидерландия, Канада. Исроил, Австралия ва Мисрда террорчи ташкилотлар рўйхатига киритилган. «Ҳизбуллоҳ»га тинч аҳоли ҳамда ҳарбийларга қарши террор усулини қўллаган ҳарбий-сиёсий ташкилот деб айб қўйилади. Россияда «Ҳизбуллоҳ» террор ташкилоти ҳисобланмайди.Ливан армиясининг собиқ генерали Илёс Хоннинг фикрига кўра, «Ҳизбуллоҳ» ливанликлар тарихида биринчи бўлиб Ливан жанубини озод этиш билан араб олами номусини ҳимоя қилган.Мисрда 2008-2009 йилларда Сами Шиҳоб бошчилигидаги «Ҳизбуллоҳ» тарафдорлари мамлақат ҳудудида бир қанча терактларни уюштираётгани маълум бўлгач, унинг аъзолари оммавий ҳибсга олинади. Миср Интерпол орқали «Ҳизбуллоҳ» раҳбарини халқаро қидирувга берди. «The Financial Times» газетаси хабарига кўра, Миср ОАВлари Насруллоҳни «ҳарбий жиноятчи» деб атайди. Ливан собиқ бош вазири Рафиқ Ҳаририйнинг ҳалокати сабабларини ўрганиш бўйича БМТ Комиссияси вакилининг айтишича, бу қотилликда «Ҳизбуллоҳ» махсус операциялар ўтказиш ва ташкил қилиш бўлимининг қўли бор.Бугунги кундаги Сурияда юзага келган ҳокимият учун курашда «Ҳизбуллоҳ» Б. Асад тарафдори бўлиб майдонга чиқди ҳамда мазкур масалада Эрон позициясини қўллаб-қуватлади. 2012 йил августда Now Lebanon газетасида таҳририят мақоласи эълон қилинди. Унда «Ҳизбуллоҳ» фаолияти аслида Ливан манфаатларини ҳимоя қилишга йўналтирилганлиги масаласи шубҳага олинади. Таъкидланишига кўра, Исроил Ливан учун хавф туғдирмайди. Аслида Исроил «Ҳизбуллоҳ» ҳамда «Фаластинни Озод Қилиш ҳаракати»га қарши фаолият олиб борган. Исроил Ливан ҳудудларини босиб олиш истагидан йироқдир. «Ҳизбуллоҳ» эса Ливаннинг манфаатларини ҳимоя қилиш байроғи остида, аслида Исроилга қарши курашиш ниятидадир.Баҳрайн 2013 йилда «Ҳизбуллоҳ»ни террорчилик ташкилоти деб эълон қилди. У «Ҳизбуллоҳ»ни баъзи Ғарб давлатлари каби ҳарбий ва сиёсий фракцияларга бўлмайди. Баҳрайн Ташқи ишлар вазири Холид ибн ал-Аҳмад ўз нутқларидан бирида «Ҳизбуллоҳ»нинг етакчиси Ҳасан Насруллоҳдан Ливанни халос этиш фикрини ошкора эълон қилди. Унинг фикрига кура, Ливанни Насруллоҳдан халос этиш миллий ва диний қарздир.«Ҳизбуллоҳ» расмий сиёсий ва ташкилий тузилишга эга. Ташкилот диний етакчилар бошқаруви тамойили асосида ўз фаолиятини олиб боради. Баъзи маълумотларга кўра, 2004 йил бошида «Ҳизбуллоҳ»нинг қуролланган гуруҳлари сони 10 та моторлаштирилган, 6 та пиёда аскар батальонидан иборат бўлган. Уларнинг ҳар бирида 250 та жангчи бўлиб, умумий жангчилар сони 4000 та бўлган. Шунингдек, 5 минг захирачи аскарлар тизими мавжуд.Айрим маълумотларга кўра, 2006 йилда «Ҳизбуллоҳ»нинг мунтазам ҳарбий кучи сони минг кишидан иборат бўлган, захирадагилар билан эса 7 мингдан 11 минггача бўлган. Бошқа баҳоларга қараганда ташкилот таркибида 30 мингга яқин жангчилар мавжуд ва уларнинг учдан бир қисми жуда катта амалий жанговар тажрибага эга.Ташкилот ҳарбий қисмларида мингдан ортиқ PC 30 русумидаги ўрнатмалар, унга тегишли юз мингдан ортиқ ракеталар, стволли артиллерия, учувчисиз учадиган мосламалар (безпилотник) ва Эронда ишлаб чиқарилган кемаларга қарши ракеталар, бундан ташқари танкларга қарши турли ракета комплексларига, шу жумладан Россиянинг РПГ-29 ва РПГ-78 мосламаларига эга. Тимес газетасининг 28 май 2010 йилда нашр қилган мақоласидаги маълумотларга кўра, «Ҳизбуллоҳ» Сурияда махфий қурол омборларига эга. БМТнинг хавфзилик кенгашининг 1701 резолциясига асосан «Ҳизбуллоҳ» умуман ҳеч қандай қуролга эга бўлиши мумкин эмаслиги белгилаб қўйилган.«Ҳизбуллоҳ» таркибида Исроилга қарши фаолиятга йўналтирилган алоҳида бўлим ташкил қилинган. Ташкилотнинг хавфсизлик хизмати Исроил ҳудудида қуйидаги йўналишларда фаол ҳаракат олиб боради:- Чет эл фуқароларни Исроил давлатининг турли тизимларига сингдириш ёки чет эллик ҳужжатига эга бўлганларни террористик актларни амалга ошириш учун тайёрлаш;- Исроилда яшаётган араблардан фойланган ҳолда мамлакатнинг тарихий обидалари ҳудудида турли террористик актларни содир этиш;- Исроил ҳудудига қурол ва портловчи воситаларини ноқонуний контрабанда йўли билан олиб кириш;- Фаластинлик террористик гуруҳларни молиялаштириш.Баъзи маълумотларга қараганда, фаластинлик жангариларга Исроилнинг ҳар бир ўлдирилган яҳудий фуқароси учун «Ҳизбуллоҳ» юзлаб доллар тўлайди. «Ҳизбуллоҳ» 2004 йил 29 январь ва 22 февралда Исроил ҳудудида террористик актларни махсус молиялаштирган, натижада 10 дан ортиқ одам ҳалок бўлган, 100 дан ортиқ одам эса жароҳат олган.Американиниг «West Point» номли ҳарбий академияси Терроризмга қарши кураш тадқиқот марказининг нашрга тайёрлаган ҳисоботига кўра, бугунги кунда «Ҳизбуллоҳ» Европа ҳудудида ислом инқилоби экспорти таълимоти асосида ҳар томонлама таъминланган ҳақиқий террористик фаолият юритмоқда.Баъзи хабарларга кўра «Ҳизбуллоҳ» Куба ҳудудида махсус ташқи ҳарбий-сиёсий таянч база қурилишини бошлаган. Мазкур базани яратиш учун бир ярим миллион доллар миқдорда маблағ ажратилган. Мана шундай ташқи таянч базалар яратиш ҳаракатлари Парагвай, Бразилия, Венесуэла, Аргентинада ҳам олиб борилмоқда. Сўнгги йилларда, Аргентинада «Ҳизбуллоҳ» икки марта Исроил элчихонаси ва яҳудийлар ташкилотлари бинолари олдида террористик актларни амалга оширганлар.2011 йил 30 июнда Ливан бўйича махсус требунал вакиллари собиқ Бош вазир Рафиқ Харирийнинг 2005 йилда ўлдирилиши бўйича айблов хулосасини Ливан ҳукуматига юборишди. Унда айтилишича, «Ҳизбуллоҳ»нинг 4 та фаол аъзоси бевосита Бош вазирнинг ўлдирилишида иштирок этган. Улар Ливан контрразведкаси бошчилигида ҳаракат қилган.«Ҳизбуллоҳ» ўзининг «Ал-нур» радиостанцияси ва «Ал-манор» (маёқ) йўлдошли телеканалига эга. Станция Эрон томонидан ажратилган маблағ асосида қурилган. Кўрсатувлар Байрутдан олиб борилади. Ал-манор ўзига нисбатан «қаршилик ҳаракати станцияси» деган номни ишлатади ва ўз фаолиятини «сионист душманларга қарши психологик уруш» сифатида баҳолайди. Кўрсатувларда ташкилот ғоялари асосида ўз-ўзини ўлдириш орқали, яъни ўз жонига қасд қилиш террористик актлари тарғиб қилинади. АҚШ телеканални террористик ташкилотлар рўйхатига киритган.Шу билан бирга, «Ҳизбуллоҳ» араб мамлакатлари аҳолиси ўртасида болалар учун ислом нормалари, урф-одатлари ва ислом дини қонун-қоидалари тарғиботчиси сифатида нуфузга эга. «Ҳизбуллоҳ» ташкилоти ҳар йили касалхона, алоқа хизмати ва таълим марказларига миллионлаб доллар ажратади. Улардан Эмдада ислом ҳайрия жамияти, марказий Пресс-офис, Ал-Жарга уюшмаси, Жиҳод ал-Бино Қурилиш бирлашмаси шулар жумласидандир. Масалан, Жиҳод ал-Бино Қурилиш бирлашмасининг қайта қуриш дастури кўплаб иқтисодий ва инфраструктура, яъни турли ижтимоий объектларни барпо қилиш проектларини ўзида мужассам этади. «Ҳизбуллоҳ» ижтимоий-таълимий дастурларга бағишланган Ал-Шаҳид ҳайрия институтини ташкил қилган бўлиб, институт ҳалок бўлган жангарилар, улар оилаларини моддий қўллаб-қувватлаш, уларнинг фарзандларини бепул ўқитиш билан шуғулланади. Табиий равишда, махсус ташкил қилинган бундай мактабларда болаларга асосан диний-террористик йўналишда таълим берилади.\nАйдарбек Тулепов, "Ислом ва ақидапараст оқимлар" китобидан\t« Каллакесар тўдабоши\tНострадамус келажакда бўладиган воқеаларни билганми? »


Оҳангарон шоссесида уч қаватли транспорт боғламаси қурилади (фото) | Ўзбекистон ва жахон янгиликлари\nОҳангарон шоссесида уч қаватли транспорт боғламаси қурилади (фото)\nЎзбекистон | Фотопроектлар 1 июнь 13:46 426\nПрезидент Шавкат Мирзиёев Тошкент шаҳрининг Махтумқули ва Оҳангарон кўчалари кесишмасида қуриладиган йўл ўтказгич лойиҳаси билан танишди.\nОҳангарон шоссеси, Паркент ва Темур Малик кўчалари пойтахтимизнинг энг серқатнов йўлларидан. Тошкент механика заводи ҳудуди орқали Махтумқули кўчаси қурилгач, ушбу йўллар чорраҳасида транспортлар ҳаракати янада ортди.\nҲайдовчиларга қулайлик яратиш ва хавфсизликни таъминлаш мақсадида бу ерда уч қавтли транспорт боғламаси қурилиши режалаштирилган. Оҳангарон шоссеси ва Паркент кўчаси йўналишида туннел, Махтумқули ва Темур Малик кўчалари кўчаларини боғловчи кўприк қурилиши кўзда тутилган.\nБу транспорт боғламасини қуришдан мақсад – Чорвоқ ва Чимён ҳудудини ривожлантиришга замин яратяпмиз. Ҳозир фақат Чирчиқ шаҳри орқали ўтадиган йўл бор. Дам олиш мавсумида тирбанд бўлиб кетади. Бу янги йўл келгусида катта юкламани ўзига олиб, транспортларнинг, жумладан, хорижлик сайёҳларнинг Чорвоқ ҳамда Чимён ҳудудига тез ва осон етиб олишини таъминлайди, деди Шавкат Мирзиёев.\nКўприк ва туннелда қатнов олти қаторли бўлади. Ҳисоб-китобларга кўра, барпо этиладиган янги йўл Чорвоққача бўлган масофани 22 километрга қисқартиради.\nДавлатимиз раҳбари Оҳангарон шоссеси бўйлаб қурилаётган ер усти халқа метро линиясига доир лойиҳалар билан ҳам танишди.


Ҳунармандчилик янада ривожланади\nПрезидентимиз Шавкат Мирзиёев томонидан 2021 йил 30 декабрь куни имзоланган “Ҳунармандчилик фаолиятини қўллаб-қувватлаш тизимини янада такомиллаштириш чора-тадбирлари тўғрисида”ги қарори соҳа ривожида яна бир муҳим ҳужжат бўлди.\nҚарорда аҳолини ҳунармандчиликка жалб қилиш тизимини такомиллаштириш, “Устоз-шогирд” анъанаси асосида маҳаллаларда ёшларга ҳунар ўргатиш ва уларнинг бандлигини таъминлаш, шунингдек, камбағалликни қисқартириш бўйича амалга ошириладиган бир қанча вазифалар белгиланган.\nҲозирда Оролбўйида ушбу ҳужжат юзасидан, яъни ҳунармандчилик билан шуғулланаётган ёки ушбу фаолиятни йўлга қўйиш истагидаги фуқароларга кўрсатиладиган имтиёз ва имкониятлар бўйича аҳоли ўртасида кенг қамровли ташвиқот ишлари олиб борилаётир. Бунда “Ҳунарманд” уюшмаси Қорақалпоғистон Республикаси бошқармаси, ҳамкор идора ва ташкилотлар ҳамда оммавий ахборот воситалари вакиллари фаоллик кўрсатмоқда.\nБугунги кунда Қорақалпоғистон Республикаси ҳудудида жами 9 минг 781 нафар ҳунарманд рўйхатдан ўтган. Уларнинг 2760 дан зиёди уста, 7020 нафари шогирд ҳисобланади. Ўтган 2021 йилда “Ҳунарманд” уюшмаси Қорақалпоғистон Республикаси бошқармаси томонидан ёшларни ҳунармандчиликка йўналтириш, янги иш ўринлари яратиш ҳамда ҳунармандларга амалий ёрдам кўрсатиш бўйича қатор ишлар бажарилди.\nНукуслик Гулжаҳон Заримова 2020 йил уюшмаган аъзо бўлган. У қорақалпоқ халқ миллий либосларини тикиш билан шуғулланади. Шу билан бирга, бир қанча ёшларни шогирдликка олиб, уларга саукеле, киймешек, шапан каби бир қанча миллий либос турларини ҳамда нақш тушириш сирларини ўргатмоқда.\n– Давлатимиз раҳбари томонидан кўрсатилаётган ҳар томонлама ғамхўрлик, биз, ҳунармандларни жуда қувонтирмоқда, - дейди Гулжаҳон Заримова. Қабул қилинган сўнгги қарор ҳунармандларнинг эркин ва самарали фаолият кўрсатиш учун имтиёзларни янада кенгайтирди. Бундан самарали фойдаланган ҳолда, келгусида фаолиятимни кенгайтириш ҳамда шогирдларим сонини кўпайтириш ниятидаман.


Қодировнинг фонди суриялик қочқинларга ёрдам беради\nЧеченистон раҳбари Рамзан Қодиров Суриядаги ИШИД қўлидан озод этилган шаҳарлар аҳолисига ёрдам қилишни ваъда берди. У яқин вақтлар чиқида қочоқлар учун тиббий марказ очишни режалаштирган. Бу марказ 38 кишига хизмат қилиши кўзда тутилган.\nБундан ташқари, у ўзининг инстаграмдаги саҳифасида ёзишича, Сурияда жангарилар босиб олган шаҳарларни тарк этишга мажбур бўлган талабаларга Россия қаҳрамони Аҳмад хожи Қодиров номидаги фонд томонидан ёрдам кўрсатилади.\nҚодиров шунингдек Ҳалаб шаҳри жангарилар вайрон қилишидан олдин маданият ўчоқларидан бири бўлганини эслаб ўтган.\n"Энди шаҳар харобага айланди, шаҳар аҳолисида эса егулик йўқ. Ҳалок бўлганларнинг ҳисоби йўқ", дейди Қодиров.


Сўров натижалари: Россияликлар телевидениега камроқ ишонадиган бўлишган\nМарт ва апрель ойларида телевидениени энг ишончли ахборот манбаи деб билувчи россияликлар сони камайди. Ижтимоий тармоқлар ва Telegram’даги ахборотга ишонч, аксинча, ошган. GroupM реклама гуруҳининг тадқиқотида шу ҳақда сўз боради, дея хабар қилди “Коммерсантъ” нашри.\nAccelerate research 17 март куни ўтказган сўровда респондентларнинг 33 фоизи телевидениени бошқаларга нисбатан ишончлироқ ахборот манбаи деб ҳисоблашини билдирган. 27 апрелдаги маълумотларда эса бу кўрсаткич 23 фоизга тушган. Телевидениега ишончнинг пасайиши энг кўп унча катта бўлмаган шаҳарларда (34 фоиздан 24 фоизгача) қайд этилган. Москва ҳамда Санкт-Петербургда эса телевидениега ишонувчилар ҳиссаси 27 фоиздан 21 фоизга қисқарган.\nАйни пайтда ижтимоий тармоқлар ва Telegram’га ишонч бир ярим ой ичида 19 фоиздан 23 фоизга кўтарилган. Интернет нашрлар ва расмий веб-сайтларга ишонч 26 фоиздан 23 фоизга тушгани аниқланган. Эътиборли жиҳати, ёши 45 дан 60 гача бўлган аҳоли орасида интернет-сайтларга ишонч 20 фоиздан 25 фоизга ортган.\nMediascope маълумотларига кўра, томошабинлар давлатга қарашли айрим каналларни кузатишга камроқ вақт ажратадиган бўлган. Хусусан, бу кўрсаткич “Биринчи канал”да 18 фоизга, “НТВ”да 6 фоизга тушган. “Россия-1” кўрсаткичида ўзгариш кузатилмаган, “Россия-24”да, аксинча, ярим баравардан кўпроқ ўсиш қайд этилган.\nЭкспертлар тахминича, томошабинлар уруш бошлангани билан боғлиқ шок ҳолатига кўникиб, янгиликларга бўлган қизиқишни йўқотганлар. Қолаверса, телеканаллар воқеаларга нисбатан ягона нуқтаи назарни илгари суради, шу боис одамлар тафсилотлардан хабардор бўлиш мақсадида интернетга мурожаат қилишмоқда.\nЯнгиликларга қизиқиш сусайиши Россия телеканалларининг бюджетига таъсир этиши маҳол, бироқ улар чет эл ширкатларининг реклама буюртмаларидан катта зарар кўради, деб ёзган “Коммерсантъ”.


Абитуриентлар учун нима маъқулроқ: курслар, репетиторлар ёки мустақил тайёрланишми? | Qalampir.uz\nАбитуриентлар учун нима маъқулроқ: курслар, репетиторлар ёки мустақил тайёрланишми?\nБизнес\t20 Сентябрь 18:30 4846\nЎзбекистонда мактаб дастури фанлар бўйича кириш имтиҳонларида тест топшириқларини ечиш учун керакли билимларни эгаллашга кафолат бермайди. Сони ортиб бораётган ўрганилмаган мавзуларга эга бўлган ўқувчилар тушунарсиз мавзуларга эътибор беришга имкон берадиган қўшимча машғулотларга мурожаат қилишади.\nКелинг, қайси ўқиш турини танлаш кераклигини аниқлайлик: ўқитувчи билан, курсларда ёки мустақил равишда? Ўқинг ва ўзингиз учун энг мақбул вариантни танланг.\nМуайян талабанинг билимидаги бўшлиқларни индивидуал ўқув машғулотлари билан бартараф этиш мумкин. Машғулотлар вақтини ва интенсивлигини ўзингизга мослаштириш нисбий имкониятига эгасиз. Баъзан сиз уйда дарс беришларига келишишингиз мумкин. Репетитор билан машғулотлар пайтида, дарсга ажратилган вақт тўлиқ сизга бағишланишига амин бўлишингиз мумкин. Сиз бошқа ўқувчиларнинг ўзлаштирувига қараб иш тутмайсиз.\nРепетитор билан машғулотларнинг катта камчилиги – бу ўқитишнинг юқори нархи. Ҳар бир оила, айниқса, бир нечта фарзанд бўлса, алоҳида фанлар бўйича алоҳида ўқитишга қодир эмас. Қолаверса, кўпинча ўқувчилар ёлғиз қолганда мотивацияни сақлаб қолиш қийин кечади, қизиқиш тезда йўқолади, чунки рақобат йўқ, ўқитувчидан бошқа ҳеч ким уларнинг ғалабаларини кўрмайди.\nРепетитор машғулотлари маълум миқдордаги дарслар учун мўлжалланмаган. У илгарилаш учун кўпроқ машқ қилиш керак, деб баҳслашиши мумкин. Баркамолликнинг чегараси йўқ, шунинг учун репетитор билан сиз чексиз машқ қилишингиз мумкин. Ўз навбатида курслар, аксинча, дарслар сони билан аниқ чекланган ва юкланма тенг тақсимланган.\nАгар биз ушбу ўқитиш шаклининг ижобий томонлари ҳақида гапирадиган бўлсак, унда курслар нафақат дарслар, балки фикрдошлар билан мулоқотдир.\nЎқувчилар учун бу дўстлар доирасини кенгайтириш, кучлиларни аниқлаш ва заифроқ ўртоқларига ёрдам беришни ўрганиш учун имкониятдир. Аммо, бошқа томондан, баъзида ортиқча суҳбатлар машғулотлардан чалғитади. Бу ҳолда, у пуллик курсни самарасиз тугатади, чунки билимдаги бўшлиқлар ёпилмаган бўлади.\nРепетиторлик хизматлари билан таққослаганда, бу арзонроқ вариант, лекин ўқувчининг айби билан дарс қолдирилса, ҳеч ким сарфланган пулни қайтариб бермайди. Агар кейинги ҳисоб-китоб даврида тўлов ҳисобга олинса ҳам, ўтказиб юборилган дарсларни ўқувчи мустақил равишда ўзлаштириши керак бўлади.\nГуруҳ машғулотларининг яққол сезиладиган салбий томони – Сиз дастурга ўзгартириш кирита олмайсиз, фақат Сизга керакли нарсани ўқитишларини талаб қила олмайсиз. Ўқитувчининг диққати ўқувчиларнинг барчасига қаратилган бўлади ва улар гуруҳда унчалик кўп бўлмаса ҳам, бу кучли ва заиф ўқувчилар муаммосини ҳал қилмайди. Иқтидорли ўқувчининг “ўртача тезлиги” бошқалар учун жуда юқори бўлиши мумкин.\nБундан ташқари, сиз машғулотларга қатнаш учун кўп вақт сарфлайсиз. Уйингизга яқин бўлган муносиб нархлардаги яхши курслар оптимал комбинациясини топиш деярли имконсиз вазифадир.\nВа ниҳоят, бепул ёки энг арзон вариант – бу мустақил равишда тайёрланишдир.\nБундаги асосий қийинчиликлар – ўз-ўзини тарбиялаш зарурати ва "қаердан-қаергача" ўқиш кераклигини, яъни тўғри методологияни тушунмасликдир.\nБажарилган топшириқларни мувофиқлаштириш ва бошқариш, текшириш ва баҳолаш имкониятига эга бўлган мураббийнинг йўқлиги мустақил таълимни мураккаблаштиради.\nТаълим олиш ҳар бир кишининг имконияти даражасида қулай бўлиши кераклигини тушуниш муҳимдир. Ҳар бир шаклнинг ўз ижобий ва салбий томонлари бор ва танлов имкони сизда қолади. Ўтган бир йил мобайнида ҳаммамиз кўп муаммоларни онлайн ҳал қилишни ўргандик ва масофавий таълим абитуриентларни кириш тестларини топширишга тайёрлаш масаласида мувозанатли ечимга айланиши мумкин.\nАгар афзалликлар ҳақида гапирадиган бўлсак, онлайн таълим сизга маҳорат ва билимларни масофадан туриб олиш имконини беради. Сиз асосий ўқишдан ажралмасдан ўрганишингиз мумкин, аудиториядаги дарсларда қатнашишга ҳожат йўқ. Бундан ташқари, ўқитишнинг бу усулида ўқувчининг индивидуал эҳтиёжлари, тезлиги ва имкониятлари ҳисобга олинади. Бундай курсларнинг оптималлиги – машғулотлар жадвали мослашувчан ва нархлар репетитор курсларга қараганда анча арзон. Абитуриент йўлга сарф қилинадиган вақтини тежаш имкониятига эга. Машғулот хавфсиз муҳитда, уйда ва сизнинг кузатувингиз остида амалга оширилади.\nAlltest янги онлайн платформаси Ўзбекистон олий ўқув юртларига тайёргарликнинг барча муаммоларини ҳал қилади. Таълим ўзбек тилида олиб борилади ва курс охирида абитуриентлар "мактаб таълимининг бўшлиқлари"ни тўлақонли тўлдирган бўладилар. Абитуриентнинг синовларга тайёрлигини платформада амалга ошириладиган ижтимоий статистика асосида аниқлаш мумкин. Бундай машғулот барча кўриб чиқилган ўқитиш шаклларига эга: бу ерда фақат керакли материаллар тайёрланади ва ривожланиш назорат қилинади – ўзига хос репетитор билан машғулот сингари, ўқувчилар ўз билимлари бўйича бошқалар билан рақобатлашадилар ва ўзаро мулоқот қилиб фойдали тажриба алмашишлари мумкин – гуруҳ машғулотлари муҳити, абитуриентлар ўзлари қанча ва қачон ўқиш кераклигини белгилаш имкониятига эгалар – мустақил равишда тайёрланиш жараёнидаги каби. Бу абитуриентга дарсларга бўлган қизиқишни йўқотмасликка имкон беради, ўқув жараёнининг зерикарли бўлишини сусайтиради.\nAlltest – ҳамма фанлар бўйича ва ўқитувчиларни топиш мушкул бўлган кичик шаҳарлар ҳамда таълим олиш қиммат, машғулотларга қатнаш учун йўлга кўп вақт сарфлаб уйга болалари кеч қайтадиган йирик шаҳарлар аҳолиси учун ҳам кенг қамровли ва иқтисодий ечимдир. Alltest таълим сифати ва олинган билимларга зарар етказмасдан вақтни ва маблағни тежайди. Ота-оналар платформада таълимни назорат қилиб боланинг тараққиётини кузатиб боришади.\nЎқув форматини танлаш – абитуриентнинг ўзи ва унинг ота-онасининг иши. Асосийси, таълим шаклида эмас, балки унинг мазмуни ва натижасида эканлигини унутмасликдир. Қунт билан ўрганиш ва имтиҳон олдидан тайёргарлик кўришга масъулиятли ёндашиш, албатта, ўз мевасини беради. Шунинг учун, ОТМга кириш учун тайёргарликни номаълум муддатга қолдирманг. Alltest'дан бошланг, ўз билимларингизни оширинг ва ишонч билан юқори балларингизни олинг. Сизнинг эртанги кўрсаткичингиз – бугунги танловингиз натижасидир.\nQalampir промокоддан фойдаланиб, Alltestда таълим олиш учун 20% чегирмага эга бўлинг.\nАлоқа учун рақам: +998 97 1054411\nСайт | Телеграм | Инстаграм\n26 Октябрь 19:34 29869\n28 Октябрь 19:02 25183\n28 Октябрь 13:39 22900\n28 Октябрь 08:42 21233\n27 Октябрь 22:29 20594


Тошкентда ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 2-4, кундузи 13-15 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Кечаси 2-7 даража совуқ, кундузи 5-10 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда шамол эсади. Кечаси 0-5, кундузи 10-15 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 0-5, кундузи 10-15 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Кечаси 0-5, кундузи 12-17 даража илиқ бўлади.\nЎзбекистон об-ҳаво совуқ куз


Россияда COVID-19’га чалиниш ва ундан вафот этиш ҳолатлари бўйича мутлақ рекорд қайд этилди - Daryo\n17:41, 13.10.2020 42194\nРоссияда COVID-19’га чалиниш ва ундан вафот этиш ҳолатлари бўйича мутлақ рекорд қайд этилди\nРоссияда сўнгги суткада 13 868 кишида коронавирус аниқланди, деб хабар бермоқда «РБК», коронавирусга қарши курашиш тезкор штабига таяниб. Бу Россияда эпидемия бошланганидан буён кунлик касалланиш бўйича мутлақ рекорд кўрсаткич ҳисобланади.\nСутка давомида COVID-19’дан ўлим кўрсаткичи бўйича ҳам рекорд ўрнатилган — бир кеча кундузда 244 киши вафот этган. Аввалги рекорд 29 май куни қайд этилган, шу куни коронавирусдан вафот этганлар 232 нафарни ташкил қилган.\nХабарда айтилишича, сутка давомида аниқланган касалланишлар сони бўйича Москва (4618), Санкт-Петербург (557), Москва вилояти (420) ва Ростов вилояти (277) етакчилик қилмоқда.\nМосква коронавирусдан ўлимлар сони бўйича ҳам биринчи ўринда. Россиядаги COVID-19 қурбонларининг чорак қисми айнан Москва шаҳрига тўғри келади (5687 киши). Бир ой ичида Москвада касалланиш ҳолатлари беш мартадан кўпроқ ўсди. Касалхоналарга энг оғир беморлар ётқизилмоқда.\nМамлакатда бутун эпидемия давомида 1 326 178 кишида коронавирус қайд этилган, уларнинг 22 966 нафари вафот этган. Ҳукумат катта шаҳарларда баҳордаги биринчи тўлқиндан сўнг захирага олиб қўйилган вақтинчалик касалхоналарни очишга қарор қилган.\n«Реанимациялар тўла, ўликхоналар тўла». Россияда коронавируснинг иккинчи тўлқини бошланди\nКасалхоналарда коронавирус билан оғриган беморлар учун жойлар тугамоқда, тез ёрдамни соатлаб, баъзан кунлаб кутишмоқда. Россияда коронавируснинг иккинчи тўлқини қандай кечмоқда?\n11:46, 08.10.2020 164863\n17:35, 10.10.2020 165757\n09:26, 06.10.2020 155702\n07:43 Бугун 494\n07:31 Бугун 813\n07:19 Бугун 1999\n07:10 Бугун 2641\n23:59, 19.04.2021 90136\n20:55, 20.04.2021 76482\n19:59, 19.04.2021 68421\n21:48, 20.04.2021 70513


Закотда нисобнинг аҳамияти - Fitrat.uz\nБош саҳифа / Мақолалар / Закотда нисобнинг аҳамияти\nMay 18, 2018\tЗакотда нисобнинг аҳамиятиda fikr bildirishni o'chirish 103 Кўришлар\nҲанафийлар: “Закотнинг сабаби – Шамсий (ой ҳисоби)да эмас, қамарий (ой ҳисоби)да бир йил айланишлик ва бандалар тарафидан талаб қилинадиган қарз бўлмаслик шарти ила ўсиб турувчи, аслий ҳожатдан ортиқча, нисоб миқдорига (етган молга тўлиқ) эга бўлишликдир”, деганлар.\nБир нарсанинг вужудга келиши сабаб ва шартга боғлиқ бўлади. Илло, вожиб бўлишлиги эса, сабабга боғланади, шартга эмас. Масалан, нисобга эга бўлмаган кишига закот йўқдир. Вақф нарсаларида ҳам эгалик бўлмаганлиги учун закот йўқ. Чунки молнинг нисобга етиши ва молга тўлиқ эга бўлиш закот фарз бўлишининг сабабидир.\nҚуйида закотнинг сабаблари борасида аҳли сунна вал жамоанинг барча мазҳабларида қандай таҳлиллар қилинганлигини билиб оламиз:\n“Шамсий (ой ҳисоби)да эмас, қамарий (ой ҳисоби)да” деганнинг маъноси – қамарий ой ҳисобидаги йил, уч юз эллик тўрт кундир. Шамсий ой ҳисобидаги йил эса, уч юз олтмиш беш кундир. Ва шамсий йил йиллар ўзгариши билан гоҳида уч юз олтмиш беш кун бўлиб, гоҳида эса, ўша кунлардан ҳам зиёда бўлиб, ўзгариб туради.\n“Бир йил айланишлик” деганда – закот берувчининг эга бўлган моли нисобга етган пайтидан бошлаб бир йил ўтган бўлса, унга закот фарз бўлади.\nБир йил айланиши ҳақида мазҳаблар турлича баён қилишган:\nҲанафийлар: “Йилнинг икки тарафида (яъни, боши ва охирида) нисобга етган бўлиши шарт қилинади. Нисоб йил давомида тўлиқ турадими ёки йўқ бўладими фарқи йўқ. Сабаби, агар йилнинг аввалида тўлиқ нисобга эга бўлиб, йил айлангунига қадар тўлиқлигича қолса, закот фарз бўлади. Агар йил давомида нисоб ноқис бўлиб, сўнг йил охирида нисоб тўлиқ бўлиб қолса, унга яна закот фарз бўлаверади. Аммо агар йил тугагунича ноқислигида давом этаверса, бас, унга закот вожиб бўлмайди. Кимки, йилнинг аввалида нисобга эга бўлиб, сўнг йил давомида молда фойда қилса, (фойда) молнинг аслига қўшилади. Агар фойда қилинган мол ўзидаги молнинг жинсидан бўлиб, жамланган мол нисобга етса, у(фойдаси)га ҳам закот фарз бўлади. Албатта, бир йил айланишлик зироат ва мевалардан бошқасида шарт қилингандир. Аммо улар, яъни зироат ва мевалар закотида ана шу (бир йил айланишлик) шарт қилинмайди”, деганлар.\nМоликийлар: “Закот фарз бўлишлиги учун бир йил айланишлиги маъдан, олтин ёки кумуш рудаси(йўмбиси) ва экин, яъни полиз ва боғдорчилик маҳсулотларидан бошқа(мол)ларда шарт қилинган. Аммо бир йил айланмаган бўлса-да, уларга ҳам закот фарз бўлади. Агар йилнинг аввалида олтин ёки кумуш(мол)дан нисобга эга бўлса, сўнгра йил давомида камайиб, йил охирига бориб нисоби етадиган миқдорда фойда қилса, унга закот фарз бўлади. Чунки фойданинг айланиши ўша(нисоб)нинг асли бўлади. Гарчи йилнинг аввалида нисобдан озроғига эга бўлса-да, сўнг унда тижорат қилиб, йилнинг охирида нисобга етадиган миқдорда фойда қилди, уни ҳаммасини жамлаб, қилган фойдасига ҳам закот фарз бўлади”, деганлар.\nҲанбалийлар: “Закот фарз бўлишлиги учун бир йил ўтишлиги шарт қилинади. Агар бир йил ўтишлигига ярим кун кам бўлса ҳам, закот фарз бўлаверади. Ушбу шарт пуллар, чорва ва тижорат молларининг закотида эътиборга олингандир. Аммо булардан бошқа: мева, маъданлар ва олтин ёки кумуш рудаси кабиларда закот фарз бўлишлиги учун бир йил айланишлиги шарт қилинмайди. Бир йил айланишлиги нисобнинг тўлиқ бўлишлиги билан бўлади. Агар нисобга етишига яқин қолган бўлса, йилнинг аввалида нисобдан озроғига эга бўлиб, сўнг унда тижорат қилса, нисобга етадиган миқдорини фойда қилганда, нисобга етган пайтдан бир йил тўлиқ бўлиши эътибор қилинади. Закот фақатгина бир йилдан тўлиқ бир кун ўтганда (фарз) бўлади. Аммо йилнинг аввалида нисобга эга бўлиб, сўнгра йил давомида унда тижорат билан ўзининг жинсидан бўлган молни фойда қилса, фойда ўзидаги молга қўшилади. Асл йилда ҳаммасини жамлаб, закот беради. Чунки фойда қилинган йили асл нисоб пайдо бўлган пайтдаги у(нисоб)нинг асл йилидир”.\nШофеъийилар: “Закот фарз бўлиши учун бир йил айланишини тайин қилиш шарт қилинади. Агарчи йил бир лаҳза кам бўлса ҳам, закот йўқдир. Бир йил айланиши донлар, маъдан, олтин ёки кумуш рудаси ва тижорат фойдасининг закотидан бошқа(моллар)да шарт қилинади. Чунки тижорат фойдасининг асл йилига аслий нисоб етган бўлишлик шарти билан закот берилади. Агар мол нисобдан озроқ бўлиб, сўнг тижорат фойдаси билан нисобга етса, нисобга етган пайтидан бир йил ҳисобланади. Агар нисоб йилнинг аввалида тўлиқ бўлиб, сўнг йил давомида камайса, кейин яна нисобга етиб қолса, фақатгина тўлиқ бир йил-у бир кун ўтса закот фарз бўлади”, деганлар.\nАввалги 18.05.2018 й. Рамазони шариф муборак!\nКейинги РАМАЗОН ФАЗИЛАТИ


Муқаддас Китобни ўрганамиз 42 — Dilkashradio.com\nМуқаддас Китобни ўрганамиз 42\nХурматли радио тингловчилар. Худованд бизга маълум бўлган барча мавжудотларни ва биз кўриб турган хамма нарсаларни яратгандир. У ҳар қандай бошқа руҳдан фарқ қилади, чунки У чексиздир. Бошқа ҳар қандай руҳларни У яратган, ва улар чегараланган. Худо эса ҳеч нарса билан ва ҳеч нарсада чегараланмаган. Бу хақида бизларга Дониёр пайғамбар китобининг 6:26. ояти гапиради. “Абадий”-деган сўзнинг маъноси “чексиз” сўзидан кўра улуғроқ бир нарсани англатади. Баъзи ҳодисалар вақт билан чекланган бўлсада, фазода чексиз бўлиши мумкин.\nХудонинг бошланиши йўқ ва охири ҳам бўлмайди. Фараз қилайлик келин куёв туйда бир-бириининг севгиси абадий лиги тимсолида улар бир бирининг қўлларига узук тақадилар. Анашу узукка яхшилаб эътибор берсак. Унинг боши ва охири яъни уланган жойи йўқдир. Худди шу сингари Худо абадийдур. “Азалдан ва илалабад Сен Тангрисан”-деди Забур куйловчиси Забур китобининг 89:3да. Биз билган ва билмаган хар қандай бошқа руҳнинг бошланиши бўлган, чунки уни Худо яратган, бироқ Худонинг Ўзини ҳеч ким ва ҳеч нарса яратмаган ва дунёга келтирмаган.\nУ азалдан бор эди ва бундан кейин хам бўлади. У ўзини дунёга келтирувчи ички абадий моҳиятга ва сиз билан бизга тушунарсиз бўлган бир кучга эгадир.“Мен – Ибтидо ва Интиҳодирман”, — дейди Худойи Таоло, ҳозир бор, азалдан бор бўлган, келажакда бор бўлғуси Сарвари коинот” .Ушбу оят Ваҳий китобининг 1:8да ёзилгандир. Худо – комил, ва шу сабабли У ўзгариши мумкин эмас. У хеч қачон ўзгармайди. Хар биримиз билган дунёдаги энг яхши инсон хам хохлаган пайтида яхши ёки ёмон тарафга ўзгариши мумкин.У азалдан қандай бўлса, ҳозир ҳам шундайлигича қолган ва ҳар доим шундай бўлади.\nЎзгарувчанлик чекланган мавжудотларга ва нарсаларга шунингдек инсонларга хосдир.Чексиз, абадий Худо Ўзининг мутлақ комиллигида қандай бўлса, шундайлигича қолади. У шундай дейди: “Мен – Худовандман, Мен ўзгармайман”.Ўқиб чиқишингиз учун сиз азиз тингловчиларга муқаддас китобдан баъзи оятларни таклиф қилмоқчи эдик. Малакиё 3:6; шунигдек Ибронийларга 13:8 ва Ёқуб 1:17 оятлар. Худонинг хусусияти – Унинг фаолиятини, Унга хос бўлган ҳамма нарсани аниқловчи Унинг моҳиятдир.\nБаъзикишилар ва илоҳиётчилар бу хусусиятларини табий ва маънавий гуруҳларга ажратсаларда, уларни тушунтириб бериш осон эмас. Табий хусусиятлар – фақат Худога хос хусусиятлар бўлиб, бошқа ҳеч бир мавжудотга ўта олмайди. Маънавий хусусиятлар – Худо Ўзининг мутлақ баркамоллигида эга бўлган хусусиятлардир, бироқ Худо уларни қандайдир даражада Ўзининг Ижоди маҳсуллари бўлмиш инсонларга ва фаришталарга бериши мумкин. Худо ўтмишда ва келажакда бўлиши мумкин бўлган ҳамда ўтмишда бўлиб ўтган ва келажакда бўлиб ўтадиган барча ҳодисаларни қамраб олган ҳамма нарса ҳақида тўла ва мукаммал билимдан Ўзининг шуҳрати ва Ўзи ижоди маҳсулининг фойдаси учун мукаммал равишда фойдаланади. Бу эса албатта чексиз доноликдир. “Оҳ, Худонинг саҳовату ҳикмати ҳамда билимининг чуқурлигини қаранг! Унинг ҳукмларига кимнинг ақли етар, йўлларини ким текшириб чиқар экан?-деб айтади Римликларга мактубининг 11:33.


ҚРда иш жойида ухлаб қолган амалдор: Менга ухлатадиган дори беришган\nНовқат тумани давлат статистикаси бўлимининг бошлиғи Расулбек Тошов Интернетда тарқалиб кетган видео бўйича тушунтириш берди. Бу видеода унинг кабинетида одамлар спиртли ва бошқа турдаги ичимликлар билан безатилган стол атрофида ухлашаётгани тасвирланган.\nУнинг сўзларига қараганда, бу тасвир уни қоралаш учун, рақиблари томонидан, президент сайловидан кейинги куни – 16 октябрда олинган:\n- Ўша куни мен сок ичдим. Душманларим унга димедрол қўшиб қўйишган экан. Видео мени қоралаш мақсадида олинган. Мен спиртли ичимликлар ичмайман. Видеода менинг ёнимда тасвирга олинган киши милиция ходими эмас, оддий фуқаро.\nРасулбек Тошовнинг сўзларига қараганда, унинг рақиблари статистика бўлимининг аввалги бошлиғи Байиш Дубанаев билан бирга ишлаган ҳамкасбларидир.\nЭслатиб ўтамиз, 9 январь куни Интернетда Расулбек Тошовнинг кабинетида икки киши стол атрофида ўтиргани тасвирланган видео тарқалди. Стол устида спиртли ичимликлар, соклардан бўшаган шишалар кўриниб турибди. Бир қатор маҳаллий ОАВ видеодаги эркаклардан бири Новқат ТИИБ бошлиғи эканлигини ёзишди. Аммо Ўш вилояти ИИББ матбуот хизматининг ходими Жанна Сатарова бу ахборотни инкор қилди.


Юлдузли тунлар-68 – mulkdor.com\nMarch 9 2019, 01:03 АдабиётКитобларКутубхона\nКуз ва қиш ўтиб бораётган бўлса ҳам, дарахтлар яшил либосини ечмас, «дун» деб аталадиган бағри кенг, сайҳон Ҳинд водийлари йил бўйи баҳордагидай кўкалам бўлиб турар эди.\nЖамна дарёси бўйлаб жанубга томон ҳаракат қилиб бораётган Бобур қўшини Деҳлидан эллик чақиримча шимолдаги Панипат шаҳрига келиб тўхтади. Деҳли султони Иброҳим Лоди юз мингга яқин аскар ва бир ярим минг ҳарбий фил билан Агра томонидан яқинлашиб келмоқда эди. Иброҳим Лоди шу филлари ва аскарлари билан бултур Деҳли бўсағасида Оламхон, Диловархон ва бошқа душманларининг қирқ минг кишилик қўшинини тор-мор келтирганди. Бобурнинг қўшини эса ўн икки мингдан ошмас эди. Ёвнинг сон жиҳатидан беқиёс даражада устунлиги кўпчилик бек ва навкарларнинг қалбига ғулғула солар эди. Агар мағлуб бўлишса, атроф ҳаммаси нотаниш ерлар, бегона юрт, қаерда жон сақлашади?\nИчки беклар орасида юрган Тоҳир кўпроқ Бобурнинг ҳарбий тажрибасига ва уста Алиқул бошлиқ тўфангандозлар ва тўпчиларнинг қуролларига умид боғлаган эди. Жаҳонда ҳали жуда кам тарқалган бундай қуроллар Иброҳимнинг қўшинида йўқ эди. Бобур ўзида йўқ ҳарбий филлар ҳужумини мана шу қуроллар кучи билан бартараф қилиш фикрида эканини Тоҳир билар эди.\nУлар Панипат шаҳри билан Жамна дарёсининг оралиғидан тўфанг ва тўп отиш учун қулай бўлган бир жойни топишди-ю, яқин-йироқлардан олиб келинган барча араваларни ярим доира шаклида саф қилдиришди. Етти юздан ортиқ арава бир-бирига занжирдай маҳкам тиркишлар* билан боғланди. Араваларнинг олди ва ораларига ёй ўқи ўтмайдиган темир қалқонлар ўрнатилди. Тўфангандозлар ва тўпчилар шу қалқонлар ортига бекиниб ўқ отишни машқ қилдилар.\nАравалар баланд бир тепаликнинг этагига — олди нишаб жойга келтирилди. Улар ўз-ўзларидан юриб кетмаслиги учун ғилдиракларнинг тагига ёғоч тўсиқлар тираб қўйилди.\nҲарбий машқлар ўтказилган куни Бобур аравалар ортидаги тепаликда отлиқ туриб, ғилдираклар олдидаги ёғоч тўсиқларни бирваракайига олишни ва барча араваларни баробар юргизиб кўришни буюрди.\nМулозимлар қаторида юрган Тоҳир аравалар сафининг нариги четига от чоптириб бориб, саркарданинг буйруғини Мустафо тўпчига етказди. Ҳамма пиёдалар, тўпчилар, зарбзан ва барқзанлар* буйруқни бажаришга ҳозирландилар. Ҳаммага кўринадиган жойда турган уста Алиқул:\n— Аравалар сурилсин! — деб қичқирди.\nАравалар баъзиси ҳадеганда ўрнидан жилмади, баъзилари эса бирдан тезлаб кетди. Аравалар сафи эгри-бугри бўла бошлади, ора-орага боғланган тиркишлардан бир қанчаси узилди, темир қалқонлар қулаб тушди.\n— Тўхтанг! — буюрди Бобур. — Машқни такрорлатинг, жаноб Алиқулбек, токи бирорта тиркиш узилмасин, бирорта қалқон ҳам қуламасин!\nОдамлар терлаб-пишиб араваларни юқорига судраб чиқа бошладилар.\nБу оғир ишдан баъзи навкарлар ўзларини четга олса, ўнбошилар аямай сўкар, ҳатто урар эдилар.\n— Машқ пайтида навкарни аяманг, — деди Бобур Алиқулбекка. — Ҳозир аясангиз жангда мағлуб бўлиб ўлиб кетур.\nБобур тепаликдан тушиб, дарё томонга йўл олди. У ёқда фил ўтолмайдиган чуқур хандақлар қазилган, энди баъзи жойларга шох-шабба босиб, иҳота ясашмоқда эди.\nХизмати юзасидан Бобурга эргашиб, уни қўриқлаб юрадиган Тоҳир хандақлар ва шох-шаббаларга қараб ўзича ўйланди: «Шунча тайёргарликларга яраша ёғий тўғримиздан келса яхши-я! Агар шаҳарни айланиб ўтиб орқадан келса ҳаммаси беҳуда-да!»\nБироқ шаҳарнинг нариги томонига бориб келган чиғдовуллар у ёқдаги ботқоқлик ва чангалзорлардан катта қўшин ўтолмаслигини аниқлаб келдилар. Ўнг томонда Жамна дарёси. Чапда Панипат шаҳрининг аҳолиси тиғиз маҳаллалари. Иброҳим Лоди бу маҳаллаларни қўшинига топтатиб, шаҳар оралаб келмас. Демак, уни фақат тўғридан кутиш мумкин. Лекин салкам ўн баробар катта куч билан келаётган ёвга бу аравалару хандақлар туриш берармикин?\nБир вақтлар Кобулда Андижон ва Қуваларни эсласа юраги эзиладиган Тоҳир энди Кобулни эсласа юраги соғинчдан орзиқади. Кобулда унинг ўн беш йил истиқомат қилган уйи бор, хотини Робия, мадрасада ўқиётган ўғли Сафарбек, ёлғиз тоғаси мавлоно Фазлиддин бор. Олдиндаги жанг таҳликасидан кўнгли безовта бўлиб юрган Тоҳир: «Ишқилиб ўлим бўлмасин-да, — дейди ўзича. — Агар шу гал ҳам тирик қолсам, сипоҳийликни бас қилардимда. Ёш ҳам элликка бориб қолди. Қачонгача бегона юртларда тентираб юрамен? Сафарбек катта йигит бўлиб қолди, бу йил мадрасани ҳатм қилиб*, муҳандис* бўлади. Кейин бошини иккита қилиб қўйсам… Ё худо! Ўғлимнинг тўйини кўриш менга насиб қилганмикин-а? Робияни яна кўрармикинман-а?»\nЮракка ғулғула солувчи бу изтиробли ўйларни ичкилик бир оз босар эди. Тоҳир кўпдан бери беклар даврасида юриб, кўнглининг чигалини ичкилик билан тарқатишга анчагина одатланиб қолган эди. Ҳиндистонда узум кам, шунинг учун чоғир танқис, лекин маҳва деган дарахтнинг баргидан олинадиган ўткир ароқ учраб турар эди.\nИброҳим Лоди билан жанг бўлишидан бир кун олдин Тоҳир шу ароқдан кўпроқ ичган эди. Саҳар палла бадани тиришиб уйғонди. Оғзи тахир, боши лўқиллаб оғрийди. У ёқ-бу ёққа ағдарилиб, яна ухламоқчи бўлиб кўрди, лекин ухлай олмади. Шундай кейин туриб, сопол кўзанинг тагида қолган ароқдан уч-тўрт қултум ичди-да, сабуҳий қилди.\nШу пайт бирдан довуллар ва нақоралар чалиниб, ҳаммани сафланишга чорлай бошлади.\nЧиғдовуллар Иброҳим Лодининг бостириб келаётгани ҳақида хабар берган эдилар.\nСабуҳийдан яна кайф қила бошлаган Тоҳир этиги билан жибасини анча вақт имиллаб кийди. Бир қулоғи Самарқандда кесилган Мамат сўнгги йилларда Тоҳирнинг отбоқарига айланган, лекин эски қадрдонлиги ва бир-икки ёш катталиги туфайли гоҳ уни койиб ҳам қўяр эди.\n— Саҳари мардондан ичиб нима қилар эдингиз, бек!— деб пўнғиллади Мамат.\n— Гапни кўпайтирмай кўк отни тезроқ келтиринг!— буюрди Тоҳир.\nСўнгги йилларда хийла озиб, юз-кўзлари аввалгидан ҳам ортиқроқ бўртиб қолган Мамат отлар боғланган томонга чопиб кетди. Ёв яқинлашиб келаётгани ҳақидаги хабардан кўп одам жонсарак бўлиб у ёқдан-бу ёққа югурмоқда эди.\nМамат кечаси ечилиб кетган кўк отни тутиб олгунча анча овора бўлди. Одатда от кечаси эгарлоғлиқ қолса, айили, қоринбоғи бўшатиб қўйиларди. Тўполонда Мамат шошилиб айилни маҳкамлашни хаёлидан қочирди.\nТезроқ Бобурнинг ҳузурига етиб бориши керак бўлган Тоҳир узангини излаб ўтирмади-ю, отнинг бўйнидан олиб, устига сакраб минди. Шунда эгар бир чайқалди. Тоҳирнинг кайфи бўлмаганда эҳтимол, эгарнинг яхши урилмаганини тез сезган бўларди, отдан тушиб айилни маҳкамлаб олар эди. Лекин у эгарда чайқалганини сабуҳийдан кўрди-да, оёқ тираб, отни тез орқага бурди.\nАнчадан бери боқувда ётиб кучи танасига сиғмай кетган кўк бедов орқа оёқларига тикка туриб, оғзидан кўпик сочиб, бурилди. Шунда бирдан эгар оғиб отнинг қорнига тушди-ю, Тоҳир елкаси билан ерга гурсиллаб йиқилди.\nМамат чопиб келиб, бир қўли билан отнинг жиловидан олди ва иккинчи қўли билан Тоҳирни суяб турғизди. У Тоҳирни кайфи борлиги учун йиқилди деб ўйлаб кулиб гапирди:\n— Тоҳиржон, бек бўлдингизу ичадиган ҳунар чиғардингиз-да! Бу сабилни кўп ичманг демаганмидим!\nТоҳир юмшоқ ерга йиқилгани учун ҳеч қаери лат емади. Лекин катта жанг арафасида шундай аҳмоқона йиқилиши унга машъум бир фалокатнинг хабарчисидек туюлди. У қаҳр билан сўкиниб. Маматга эгарни кўрсатди.\n— Айилни ким бўшатиб қўйган эди?\nМамат кечаси от дам олсин деб бўшатиб қўйган айилини эрталаб маҳкамламаганини энди пайқади.\n— Тўполонда эсимдан чиқибди-я! Ҳей, мен хомкалла!\nМамат энди ўзидан кулиб, айилни торта бошлади. Тоҳирнинг ароқдан лойқаланган тасаввурида Мамат уни йиқитиб, устидан кулиш учун айилни атайлаб бўшатиб қўйгандай кўринди. Илгари иккови ҳам навкар бўлган пайтларида Тоҳир бундай ҳазилларга кулиб кетаверар эди. Лекин ҳозир…\n— Сен менинг бек бўлганимга бахиллигинг келиб шундай қилгансан! — деб у бирдан Маматни сенсираб сўка бошлади: — Сен менга ўлим тилаганингми бу?\nТоҳир ғазабдан титраб, белини пайпаслади-ю, қамчисини қидирди. Қамчи ерда ётар эди.\nГуноҳ қилган навкарларни сўкиш, уриш беклар орасида кенг тарқалган одат эди. Бу одат Тоҳирга ҳам озми-кўпми юққан эди. Лекин у ўттиз йиллик қадрдони Маматга ҳали бирор марта мушт кўтармаган эди.\nМамат ерда ётган қамчинни олиб Тоҳирга узатди:\n— Манг, гуноҳим учун қамчиланг, лекин бундай гапларни айтманг! Мен сизга ўлим тилайдиган бахиллардан эмасмен!\nМамат яна Тоҳирдан кулаётгандай, ўзини ундан олижаноброқ қилиб кўрсатаётгандай туюлди.\n— Шундай кунда йиқитганинг — ўлим тилаганинг эмасми? — дедию унинг пешонаси аралаш бошига қулочкашлаб мушт урди.\nМамат уч-тўрт қадам нарига учиб кетди ва кўзи тиниб ерга ўтириб қолди.\nПешона суяги Тоҳирнинг қўлига тошдай қаттиқ тегди, бош бармоғи «қирс» этди-ю, ўткир бир оғриқ миясига чиқиб борди.\n«Бошмалдоқ синди-ёв! — деди Тоҳир ичида. — Қилич тутадиган ўнг қўлнинг бошмалдоғи..\nБунга ҳам мана шу сабабчи!»\nБу ўйдан унинг ғазаби яна бир даражада ошди. Ўрнидан туришга интилаётган Маматни чап қўли билан ҳам уриб ерга йиқитди.\nОрқадан етиб келган барваста бир йигит орага тушди.\n— Қўйинг, бек оға, бир марта кечиринг! Мамат оға сиз учун жонини беради-я! Айилни мен бошқатдан тортиб берай! Мана, ҳозир, ҳозир…\nТоҳир айили тортиб боғланган отга минганда қаттиқ оғриётган қўлига тикилиб қаради. Бош бармоғи шишиб кетган, қимирлатса, оғриғига чидаб бўлмас эди.\n«Мендан омад кетди!» ўйлади Тоҳир мулозимлар тўпланаётган томонга от чоптириб борар экан.\nУнинг кетидан эргашган йигирматача отлиқ навкарлари орасида пешонаси ғурра бўлган, юзи бўздай оқарган Мамат ҳам бор эди. Бек минг уриб-сўкканда ҳам навкар унинг кетидан қолмаслиги керак эди.\n* Т и р к и ш — ҳўкизнинг хом терисидан эшилган арқонсимон нарса.\n* Б а р қ з а н — чақмоқ чақиб, милтиқнинг пилтасини ёндирадиган одам.\n* Х а т м қ и л и ш — тугатиш.\n* М у ҳ а н д и с — инженер.\nЧингиз айтматов:қиёмат 21-қисм\nII Ўшанда Қуддусда ҳаво эрталабдан қизиб, кун иссиқ бўлишидан дарак берарди. Ирод саройининг Арк айвонида мармар устунлар тагида прокуратор Понтий Пилат ...\nАдабиётNovember 10 2018, 06:11


Кўпроқ даромад олган кўпроқ солиқ тўлайди. Депутатлар мулк солиғи юки ошишига муносабат билдирди - Bugun.uz\nКўпроқ даромад олган кўпроқ солиқ тўлайди. Депутатлар мулк солиғи юки ошишига муносабат билдирди\n14:43 | 14-01-2022\nЎзбекистонда мулк солиғи туфайли юридик шахсларда солиқ мажбуриятлари ошиши кутилмоқда. Ушбу масалага Олий Мажлис Қонунчилик палатаси депутатлари ҳам муносабат билдирди, деб хабар бермоқда «Bugun.uz» мухбири.\nМаълум қилинишича, кейинги йилларда «бой» тушунчасини қўллаш режалаштирилган. Бунга кўра, кўпроқ даромад олган кўпроқ солиқ тўлай бошлаши кўзда тутилган.\n«Ҳозир ‘камбағал’ тушунчаси бор, кейинги йилларда ‘бой’ тушунчаси ҳам кириб келади. Кўпроқ даромад олган кўпроқ солиқ тўлай бошлайди. Буни қабул қилиш керак», — дейди «Адолат» СДП фракция аъзоси Мақсуд Қурбонбоев.\nШунингдек, Бюджет ва иқтисодий ислоҳотлар қўмитаси раиси ўринбосари Дурбек Аҳмедов бу иш 20–30 йил олдин қилиниши кераклигини таъкидлаган.\n«Биз тадбиркорлар томонидан турли мурожаатларни қабул қилишни бошладик. Агар ушбу масала кутилган натижани бермаса, ишлаб чиқарилган маҳсулот таннархининг ошиб кетишига олиб келиши мумкин. Агар шу ҳолат кузатилса, буни тузатишга тўғри келади. Бу иш бошда қандайдир катта муаммодек туюлиши мумкин, кейинчалик секин-секин ўз жойига тушиб кетади. Масалан, бошқа мамлакатлар билан солиштирамиз. Уларнинг иморатлари билан бизникини солиштирадиган бўлсак, бир хил нарх, лекин бизда солиқда бошқа қиймат кўрсатиляпти. Шу нуқтаи назардан буларни биз секин-секин жойига келтиришимиз керак. Менинг назаримда, бу иш олдин қилиниши керак эди. 20–30 йил олдин қилинганида ҳозир бу ҳақда гапирмас эдик», — деб таъкидлайди у.\nГап шундаки, мол-мулк солиғини ҳисоблашда бино ва иншоотлар бўйича солиқ базаси (линияли объектлар ва тугалланмаган қурилиш объектлари бундан мустасно) бу объектларга 1 квадрат метр учун мутлақ миқдорда белгиланган минимал қийматдан паст бўлиши мумкин эмаслиги бўйича қуйидаги миқдордаги тартиб киритилмоқда:\nбошқа шаҳарлар ва қишлоқ жойларда — 1 миллион сўм.\nДавлат солиқ қўмитаси раиси ўринбосари Мубин Мирзаевнинг айтишича, ҳар қандай мол-мулкни босқичма-босқич бозор қийматига яқинлаштириб бориш керак.\n«Маҳаллий кенгаш депутатлари ҳудудлар ривожланишидан келиб чиқиб, таклиф этилган минимал қийматни ярмигача камайтириши мумкин. Солиқ юки кўпайиб, тадбиркор ишлаб чиқариши ё даромадига салбий таъсир бўлса, шуни қўллаши мумкин», – дейди раис ўринбосари.\nДавлат солиқ қўмитаси маълумотига кўра, мулк солиғи мажбуриятлари бўйича 41 минг юридик шахснинг солиқ тўлови кўпайиши кутилмоқда.\nСолиқ тушумлари кўпайиши бўйича тахмин биргина Тошкент шаҳрининг 2022 йилги ва 2021 йилги бюджетини ўзаро таққослаганда ҳам яққол кўзга ташланади. Масалан, 2021 йилда Тошкент шаҳри бюджетига юридик шахсларнинг мол-мулкига солинадиган солиқдан 313 миллиард сўм тушум бўлган, янги тартиб амал қилгандан кейин 2022 йил бу сумма 728 миллиард сўмга ошиши кутилмоқда. Бу дегани, юридик шахсларнинг мол-мулкига солинадиган солиқ тушуми 2 баравардан кўпроққа ошиши режалаштирилган.


икки ёшли Мигель Алвес орқа мия мушак атрофиясидан вафот этди. Чунки отаси унинг даволаниши учун эҳсон қилинган пулларнинг бир қисмини ўғрилаб, ... қисмини ўғрилаб, ўйин-кулгуга сарфлаб юборади, деб ёзади «Рамблер». отаси Матеус Алвес ва онаси Карин Родригес 2018 йилда фарзандига даҳшатли ...\n«ота-она (улардан бири)... ота-оналик ҳуқуқини суиистеъмол қилса, болаларга нисбатан шафқатсиз муомалада бўлса, жумладан жисмоний куч ишлатса ... бўлса, жумладан жисмоний куч ишлатса ёки руҳий таъсир кўрсатса... ота-оналик ҳуқуқидан маҳрум қилиниши мумкин» Оила кодексининг 79-моддасидан. Фарзанд ...\nетмаган фарзандга нисбатан отадан кўра онанинг ҳуқуқи устувор экани маълум. Бу борада баҳсга ҳожат йўқ. Агар аёл оналик ҳуқуқидан маҳрум этилган бўлса, бу энди бошқа гап. Тошкентлик ... Ф. Арипов ва А. Фатхуллина ўртасидаги фарзанд ким билан яшашини отанинг ўзи «ҳал этиб қўйганди» гўё. Бироқ болани онасидан тортиб олиш ...\nйил 21 декабрь куни алламаҳалда оилада яна жанжал қўпти. Жасур маст отаси чангалида типирчилаётган онасини қутқаришга тушади. Шу жараёнда беихтиёр ... онасини қутқаришга тушади. Шу жараёнда беихтиёр кўзи қонга тўлган отасининг қорини ва кўкрагига мушт тушириб юборади... Ким билсин, ўша ...\nмарказидан кийим харид қилишга сарфлашган. Шунингдек, уларнинг бири отаси номига ВАЗ 2111 русумли автомобиль, бири эса зотдор ит сотиб олган. Ўғирланган ... бу қилмиши уларнинг оилаларига қимматга тушди. Улардан бирининг ота-онаси ўз уйини жабрланувчи номига расмийлаштириб беришади. Яна бир ...\nўйлабди. Воажаб, зурриёдлари бўла туриб қариялар уйида яшаётган ота! Не гап бўлибдики, у фарзандлари бағрига сиғмай қолган? Улар қандай ... бузрукворини ўзларидан узоқлаштириб, «ҳузур-ҳаловат»да яшашмоқда! «ота рози – Худо рози» деган мақол, унинг моҳиятию ҳақиқати қаёққа кетди? Рўзаи ...\nСирдарёлик отанинг бедарак йўқолган қизи ва унинг таниши топилди\nШу йил 17 август куни Сирдарё вилоятининг Гулистон туманида яшовчи Б.Ж.нинг бирга яшовчи қизи М.Қ. таниши Ф.Т. билан учрашиб, номаълум томонга кетиб бедарак йўқолгани ва улар қидирувга берилгани ҳақида хабар қилгандик.\nСирдарёлик ота бедарак йўқолган қизи ва унинг танишини қидирмоқда\nУ шу йил 17 август куни соат 19.00ларда бирга яшовчи қизи 1997 йилда туғилган Мадина Қаҳрамонова таниши 1995 йилда туғилган Фурқат Тожиқулов билан учрашиб, улар номаълум томонга кетиб, бедарак йўқолганликларини маълум қилган.\nоилавий кечки сайрларга чиқишади, паркларга боришади, болалар ҳам ота-она меҳрига қониқиб ўсаяпти. Хўш, биз-чи? Юқорида эрларимиз қаерда ... кўпинча болалар ухлаётган бўлади. Уйғоқ бўлсалар ҳам «отангни безовта қилманглар, чарчаб келган» деб ўргатганимиз туфайли оталарининг ...


Ўзбекистон-Тожикистон: ўзаро ҳамкорликнинг янги саҳифаси | Ўзбекистон "Адолат" социал-демократик партияси\nЎзбекистон-Тожикистон: ўзаро ҳамкорликнинг янги саҳифаси\n13 Март, 15:39 • Депутат минбари, Муносабат, Фракция, Янгиликлар • 382 марта кўрилди • 1 комментарий к записи Ўзбекистон-Тожикистон: ўзаро ҳамкорликнинг янги саҳифаси\nБироқ ўтган даврга назар ташлайдиган бўлсак, Ўзбекистон ва Тожикистон ўртасидаги икки томонлама муносабатларнинг изчил равишда ривожланишига тўсқинлик қилган омиллар ҳам бўлганлигини биз яқин тарихимиздан яхши биламиз. Шу боис, ўтган йили Ўзбекистон Президенти Шавкат Мирзиёев ўз нутқларининг бирида “20 йиллик қалин муз эритилиши керак. Шундан сўнг конструктив қўшничилик муносабатларини тикласа бўлади. Бу осон иш эмас, бунинг учун муайян вақт талаб этилади», деб бежиз таъкидламаган эди. Дарҳақиқат, ўтган бир йил давомида мамлакатимиз раҳбарининг оқилона сиёсати туфайли икки мамлакат ўртадаги йиллар давомида йиғилиб қолган гина-кудратлар унутилиб, мавжуд муаммоларни биргаликда ҳал қилиш йўлида жадал ҳаракат бошланди. Қисқа вақт ичида яхши қўшничилик ришталари анча мустаҳкамланди, ўртада конструктив ҳамкорлик муҳити юзага келди.\nТаъкидлаш жоизки, Президентимизнинг Тожикистон Республикасига ўтган ҳафтада амалга оширган тарихий ташрифига охирги 1,5 йил давомида пухта тайёргарлик кўрилди. Жумладан, 2016 йилнинг сентябридан то ҳозирги кунга қадар Ўзбекистон ва Тожикистон Президентлари тўрт марта самимий учрашувлар, шунингдек, телефон орқали мулоқотлар ўтказдилар. Президентлар ўзаро алоқаларни икки қардош халқ манфаатларидан келиб чиқиб, сифат жиҳатидан янги босқичга кўтариш йўлида биргаликда ишлашга тайёр эканини бир неча маротаба қайд этдилар.\nСўнгги бир йил ичида чегараолди минтақалар ўртасидаги ҳамкорлик алоқаларини мустаҳкамлашга ҳам катта эътибор қаратилди. Масалан, ўтган йилнинг августида мустақиллик байрамимиз арафасида Тожикиситоннинг Турсунзода вилояти ижро ҳокимияти вакиллари Термизда Ўзбекистон мустақиллигига бағишланган тадбирларда иштирок этишганди. Орадан сал ўтмай, сентябрь ойида Турсунзода шаҳрида Тожикистон мустақиллик кунига бағишланган тантанали тадбирларда Сурхондарё вилояти делегацияси иштирок этди.\nЖорий йилнинг 1 март кунидан бошлаб, яъни Президентимизнинг Тожикистонга бевосита ташрифи арафасида Ўзбекистон ва Тожикистон ўртасида 9 та назорат-ўтиш пунктлари фаолияти қайта йўлга қўйилди. Шунингдек, 8 та автомобиль йўли ҳамда 1 та темир йўл фаолияти ҳам қайта тикланди.\nИкки мамлакат ўзаро муносабатларида кузатилаётган ушбу ижобий ўзгаришлардан биринчи навбатда, оддий одамлар манфаат кўрмоқда. Айниқса, ўтган ҳафтада Ўзбекистон ва Тожикистон чегарасидаги бир қатор назорат постларининг қайта очилганлиги ўзбек ва тожик жамоатчилиги, хусусан, чегараолди ҳудудда истиқомат қилувчи аҳоли томонидан ката хурсандчилик билан кутиб олинди. Бундан ташқари, икки давлат ўртасидаги темир йўл ва авиақатновнинг тикланиши ҳам одамлар ҳаётига ижобий таъсир кўрсатмоқда.\nТожик биродарларимизнинг Ш.М.Мирзиёевни қучоқ очиб кутиб олганлиги ҳаммамизни бениҳоя хурсанд қилди. Ёмғир ёғишига қарамай минглаб тожикистонликлар олий мартабали меҳмонни кутиб олишга Душанбе кўчаларига чиққанлиги нафақат Президентимизга, балки бутун ўзбек халқига кўрсатилган самимий ҳурматнинг амалдаги ифодасидир. Мустақил Тожикистон тарихида ҳали бирор бир мамлакат раҳбарига бунчалик даражада иззат-икром кўрсатилганэмас.\nИкки томонлама музокаралар натижаси ўлароқ, узоқ муддатли муносабатларнинг ҳуқуқий асосларини янада ривожлантиришга қаратилган қатор ҳужжатлар имзоланди. Хусусан, икки мамлакат раҳбарлари Ўзбекистон Республикаси билан Тожикистон Республикаси ўртасида Дўстлик ва яхши қўшниликни мустаҳкамлаш тўғрисидаги Қўшма баёнот, Ўзбекистон – Тожикистон давлат чегарасининг алоҳида участкалари тўғрисидаги шартномани имзоладилар. Унда хусусан, икки давлат фуқароларининг 30 кун давомида ҳеч қандай рухсатнома ёки таклифномани тақдим этмаган ҳолда чегарадан ўтиши, қўшни давлатда муайян муддат яшаш ҳуқуқи ўз аксини топди.\nШуни алоҳида таъкидлаш лозимки, икки мамлакат ўртасида савдо-иқтисодий ҳамкорлик изчил ва жадал суръатларда ривожланиб бораётганлигига қарамай (2017 йил якунларига кўра, ўзаро товар айирбошлаш ҳажми 240 миллион долларни ташкил этди) маҳсулот айирбошлаш ҳажми мавжуд имкониятлар даражасидан анча пастлиги таъкидланди ва яқин йиллар ичида икки томонлама товар айланмаси ҳажмини истиқболда бир миллиард долларга етказиш учун улкан салоҳият мавжудлиги ва ундан, албатта, фойдаланиш зарурлиги қайд этилди.\nБундан ташқари, савдо, иқтисодиёт, инвестиция, молия, транспорт ва транзит, қишлоқ хўжалиги, сув-энергетика, солиқ, божхона, туризм, фан-таълим, соғлиқни сақлаш, маданият, хавфсизлик ва жиноятчиликка қарши курашиш соҳаларидаги ҳамкорлик ҳамда ҳудудлараро алоқаларни ривожлантиришга доир 27 ҳужжат имзоланди. Ушбу ҳужжатлар истиқболда икки мамлакат ўртасида ўзаро манфаатли ҳамкорликни ҳар томонлама ривожлантириш йўлида муҳим ҳуқуқий асос бўлиб хизмат қилиши шубҳасиздир.\nБир сўз билан айтганда, ўзаро манфаатли келишувларга эришишда муҳим қадам бўлган мазкур тарихий ташриф Ўзбекистон – Тожикистон ҳамкорлигини сифат жиҳатдан бутунлай янгибосқичга олиб чиқди. Ташриф нафақат икки мамлакат учун, балки бутун минтақа учун муҳим аҳамиятга эга бўлди. Ўзбекистон ҳамда Тожикистон Президентлари Ш.Мирзиёевва Э.Раҳмон энг мураккаб масалаларни ҳам ўзаро ишонч ва ҳурмат асосида, ўзаро манфаатлар мувозанатини таъминлаган ҳолда ҳал қилиш мумкинлигини амалда исботлаб бердилар.\nПрезидентимиз Ш.М.Мирзиёев ушбу ташрифнинг тарихий аҳамияти тўғрисида: “Узоқ танаффусдан сўнг ўзаро муносабатларимизда янги саҳифа очилмоқда. Мавлоно Абдураҳмон Жомий ва Алишер Навоийнинг бир-бирига бўлган муносабати – бу бизнинг самимий тарихимиздан мисол. Мен Самарқанд вилояти ҳокими бўлиб ишлаганимда буни тиклашни хоҳлардим, бироқ ўшанда бунга имкониятлар жуда кам эди. Мен бугун очиқ чегаралар, очиқ юрак билан буюк шоирларимизни тараннум этиш учун келдим. Биродарим Имомали Раҳмонга расмий дарвозаларни совға қилдим, биласизми, мен бунга самимий тайёргарлик кўрдим – икки байроқ, икки дарвоза. Бироқ, дарвозалар очиқ, улар ҳеч қачон ёпилмаслигини истайман. Бу тарихий кунлар – 9-10 март – бизнинг янги муносабатларимиз туғилган кун бўлади. Ўзбекистон тақдири – бу Тожикистон тақдири, Тожик халқининг келажаги – бу ўзбек халқининг ҳам келажаги”. – дея алоҳида таъкидлади.\nЎзбекистон-Тожикистон: ўзаро ҳамкорликнинг янги саҳифаси was last modified: Март 15th, 2018 by matbuot\nЎзбекистон-Тожикистон: ўзаро ҳамкорликнинг янги саҳифаси учун битта шарҳ\n14/03/2018 в 15:03\njuda ajoyib xabar, eng muhimi ikki tomon uchun ham bugungi rivojanish davrining dolzarb kelishuvlari imzolandi .\n« Лойиҳа доирасида сессияга масала киритилди Сени соғиндик, қалдирғоч! »


Ўзбек дастурчилари 1-синфлар учун "Алифбе" электрон дарслигини ишлаб чиқишди\n21:55 / 19.07.2016\nЎзбекистон Халқ таълими вазирлиги ҳузуридаги Мультимедиа умумтаълим дастурларини ривожлантириш маркази дастурчилари 1-синфлар учун "Алифбе" электрон дарслигини яратишди. Бу ҳақда Интеллектуал мулк агентлигининг сайтида хабар берилди.\nЭлектрон дарсликнинг асосий вазифаси замонавий техника воситалари орқали билим олишдан иборат бўлиб, ундаги видео ва аудио роликлар қабул қилинаётган билимларни осон ўзлаштиришга ва ёдда сақлаб қолишига ёрдам беради. Ресурсда фойдаланилган ранг-баранг тасвирлар, ўйинлар, мусиқалар болаларнинг фанга бўлган қизиқишларини оширади. Дарсликнинг охирги қисмида мавзуни мустаҳкамлаш учун вазифалар берилган. Ўқувчилар алифбени компьютер орқали ўрганиш имкониятига эга.\nМуаллифлар - Эргашев Шариббой, Колантаров Арон, Ачилова Насиба, Аъзамова Нилуфар, Назирбаев Абдимуталип ва Атахожаев Муродхонларга ушбу дастур учун № ДГУ 03732 рақамли гувоҳнома берилган.


Имоми Аъзамнинг (раҳматуллоҳи алайҳ) шогирди Абу Мутиъга жавоблари\nЭнг улуғ ва энг содда фиқҳ нима?\nКимсани гуноҳи учун кофирга чиқармаслигинг, бирорта одамни имонсиз деб маҳкум қилмаслигинг, яхшиликка буюришинг ва ёмонликлардан қайтаришинг, сенга теккан нарсанинг тегмаслиги мумкин эмаслигини, сенга тегмаган нарсанинг тегиши мумкин эмаслигини билишинг, Пайғамбаримизнинг (соллаллоҳу алайҳи ва саллам) асҳобларидан бирорталаридан ўзингни четга тортмаслигинг, бирларидан бирларини яқин тутмаслигинг. Ҳазрат Усмон ва ҳазрат Алининг (Аллоҳ улардан рози бўлсин) воқеаларини Аллоҳга ҳавола қилишинг, улардан бирини иккинчисидан афзал деб билмаслигинг энг содда ва энг улуғ фиқҳдир.\nЭнг афзал фиқҳ қайси?\nБанданинг Аллоҳга имон келтиришни, диний вожибларни, суннатларни, тўсиқларни, умматнинг ихтилофларини билиши энг афзал фиқҳдир.\nАбу Ҳанифа шундай жавоб бердилар:\nҲаммод Иброҳимдан, у Алқама ибн Муршиддан, у эса Яҳё ибн Яъмурнинг Ибн Умарга (Аллоҳ улардан рози бўлсин) қуйидаги савол билан мурожаат этганини ривоят қилган:\n– Дин тўғрисида хабар беринг-чи, у нима ўзи?\nИбн Умар жавоб қилдилар:\n– Имон келтирсанг, уни биласан.\nЯҳё ибн Яъмур:\n– Бўлмаса, айтинг-чи, имон ўзи нима? – дедим.\nШунда Ибн Умар қўлимдан ушлаб бир кекса чолнинг олдига олиб бордилар, унинг ёнига ўтқизиб қўйдилар ва: "Бу мендан имон нима ўзи? – деб сўраяпти дедилар. – Бу кекса чол Бадр муҳорабасида Пайғамбаримиз (соллаллоҳу алайҳи ва саллам) билан бирга иштирок этганлардан", дедилар-да, менга юзланиб:\n– Мен Расулуллоҳнинг (соллаллоҳу алайҳи ва саллам) ёнларида эдим, бу кекса чол мен билан бирга эди. Шу пайт Пайғамбаримиз (соллаллоҳу алайҳи ва саллам) ҳузурларига бошида салласи бор, чиройли кўринишдаги бир киши кириб келди. Биз уни бадавий араблардан бўлса керак, деб ўйладик. У одамларнинг елкалари оша ўтиб Пайғамбаримиз (соллаллоҳу алайҳи ва саллам) олдиларида тўхтаб:\n– Эй Аллоҳнинг элчиси, имон нима? – деди. Расулуллоҳ (соллаллоҳу алайҳи ва саллам) жавоб қилдилар:\n– "Аллоҳдан ўзга илоҳ йўқ, Муҳаммад Аллоҳнинг бандаси ва элчиси" деб иқрор бўлмоқлигинг. Аллоҳнинг фаришталарига, Қиёмат кунига, яхшилик ва ёмонлик Аллоҳнинг хоҳиши билан бўлишига ишонмоқлигингдир.\nМўйсафид, тўғри айтдинг, деди. Биз, бадавийларнинг саводсизликларига қарамай, бу мўйсафиднинг Пайғамбаримиз (соллаллоҳу алайҳи ва саллам) сўзларини тасдиқлаётганидан ажабландик. Мўйсафид сўзида давом этиб:\n– Эй Аллоҳнинг элчиси, Исломнинг арконлари нима? – деди.\n– Намоз ўқимоқ, Рамазон ойида рўза тутмоқ, закот бермоқ, имкони бор одамга Байтуллоҳга ҳаж қилмоқ, жанобатдан ғусл қилмоқ, – дедилар Пайғамбаримиз.\n– Тўғри айтдинг, – деди.\nБиз яна унинг Пайғамбаримиз (соллаллоҳу алайҳи ва саллам) сўзларини тасдиқ қилаётганидан ажабландик. Гўё у Пайғамбаримизга (соллаллоҳу алайҳи ва саллам) таълим бераётгандек эди.\n– Эй Аллоҳнинг элчиси, эҳсон нима? – деди мўйсафид.\n– Аллоҳни кўриб турганингдек иш қилмоғинг. Чунки сен Уни кўрмасанг ҳам, албатта, У сени кўриб туради, – дедилар Пайғамбаримиз (соллаллоҳу алайҳи ва саллам).\n– Тўғри айтдинг, – деди мўйсафид ва:\n– Қиёмат қачон бўлади? – деб сўради.\n– Сўралаётган сўрагувчи одамдан билимдонроқ эмас, – деб жавоб бердилар Пайғамбаримиз (соллаллоҳу алайҳи ва саллам).\nШундан сўнг мўйсафид ўрнидан турди, у одамлар орасига киргач, биз уни кўролмай қолдик. Пайғамбаримиз (соллаллоҳу алайҳи ва саллам):\n– Ушбу мўйсафид Жаброил (алайҳиссалом) эдилар. У сизларнинг олдингизга динингиз асосларини таълим бергани келди, – дедилар.\nАгар банда юқорида зикр этилганларга қаттиқ ишонса ёки уларга иқрор бўлса, у мўминми?\n– Ҳа, агар банда уларга иқрор бўлса, демак, Исломнинг барча таълимотларига иқрордир ва у мўминдир.\n"Ал-фиқҳ ал-абсат" китобидан


Москвада мигрантлар учун патент нархи ошади - Zamin.uz\n17:55 / 23.11.2018\nМосква шаҳар Думаси депутатлари хорижий фуқаролар учун меҳнат патенти қийматини ўзгартирувчи, «Жисмоний шахсларнинг мулкига солинадиган солиқ тўғрисида»ги қонунни тузатишлар билан қабул қилдилар. Бунда патент нархи 4,5 мингдан 5 минг рублгача ошади (68,2 доллардан 75,8 долларгача). Бу ҳақда Kun.uz хабар бермоқда.\n«Мигрантлар учун патент 4,5 минг рубль эди. Биз патентни бир марта оширганмиз, энди яна оширамиз, бу, биринчи навбатда, бизга тегишли таълимга эга бўлган, шаҳримизда ишлаш имкониятига эга меҳнат мигрантлари келиши кераклиги билан боғлиқ. Бошқа томондан, бу орқали бюджетни тўлдирамиз ва маблағларни ижтимоий эҳтиёжларга, жумладан, меҳнат мигрантларига шаҳримизда яхшироқ шароит яратиш учун йўналтирамиз», - деди Москва шаҳар Думасининг иқтисодий сиёсат ва молия бўйича комиссияси раиси Людмила Гусева.\nУнинг аниқлик киритишича, тегишли ўзгартишлар 2019 йилнинг 1 январидан кучга киради.\nАввалроқ, Москва мэри Сергей Собянин шаҳар ноқонуний меҳнат миграцияси муаммоси деярли ҳал этилгани ва пойтахт аҳолиси учун энди ташвиш манбасига айланмаслиги ҳақида хабар берган. Қайд этилишича, мигрантларнинг аксарияти қонуний равишда ишлайди ва мунтазам равишда солиқ тўлайди - йилига 12-14 миллиард рубль.\nКейинчалик, у Москва бюджетининг мигрантларга патент беришдан оладиган даромадлари 2018 йилда 14 фоизга - 16 миллиард рублгача ошиши мумкинлигини маълум қилди. “Замин” янгиликларини “Telegram”да кузатиб боринг\nМосквада мигрантлар учун меҳнат патентининг нархи қимматлади\n2-01-2020, 15:20, Дунё\nЯнгиликлар » Дунё » Москвада мигрантлар учун патент нархи ошади


WSJ: 2017 йилга қадар америкаликлар кўпроқ миқдорда газсиз сув истеъмол қилишга ўтишади\n06:17 / 28.08.2015\n2015 йилда АҚШда қадоқланган сув савдоси 7 фоизни ташкил қилади. Бундай динамика сақланиб қолган тақдирда 2017 йилга келиб АҚШда қадоқланган сув газланган ичимликлардан кўпроқ ҳажмда сотила бошлайди, деб ёзмоқда The Wall Street Journal нашри.\nНашрнинг ёзишича, 2014 йилда Nestle компанияси қадоқланган ичимлик сувидан Dr Pepper Snapple Group газланган ичимликлардан сотгандан кўра кўпроқ ҳажмда сотди. Nestle савдолар ҳажми бўйича Dr Pepper’ни АҚШда спиртсиз ичимликлар ишлаб чиқарувчи йирик компаниялар рўйхатида 3-ўринга суриб қўйди. Қадоқланган ичимлик сувининг оммалашиши Coca-Cola ва PepsiCo савдосига салбий таъсир кўрсатмоқда.\nBeverage Marketing компаниясининг маълумотларига кўра, АҚШда 2000 йилдан бери қадоқланган ичимлик сувининг истеъмоли аҳоли жон бошига 2 баробарга ошган ва қарийб 140 литрни ташкил қилмоқда. Бу орада газланган ичимликлар истеъмоли 1,5 баробарга, яъни 150 литргача камайиб кетди.


Хавфсизлик ва махфийлик учун Atom браузери чиқди: унинг хатосини топиб, миллионни қўлга киритинг! - Terabayt.Uz\nХавфсизлик ва махфийлик учун Atom браузери чиқди: унинг хатосини топиб, миллионни қўлга киритинг!\nMail.ru Group компанияси ўтган йили «Амиго» браузерини ишлаб чиқиш ва қўллаб-қувватлашни тўхтатаётгани ҳақида расман эълон қилганди. Энди эса унинг ўрнига янги – Atom номли браузер тақдим этди.\nЎҚИНГ: Алишер Усмонов кутилмаганда Mail.Ru Group бошқарувидан воз кечди\nТаъкидланишича, Atom браузерида фойдаланувчиларнинг хавфсизлигига ҳамда улар шахсий маълумотларининг махфийлигига катта эътибор берилган. Mail.ru Group ушбу маҳсулотига шунчалик ишоняптики, унинг нуқсонларини топганларни рағбатлантириш бўйича дастур эълон қилди. Яъни, Atom’даги жиддий нуқсонни топган хакерларга бир миллион рубль миқдорида мукофот берилади.\nМазкур мукофотлаш дастури халқаро HackerOne.com ресурсида эълон қилинган. Агарда «бир миллионлик камчилик»ни бир неча хакер топса, у ҳолда миллион рублни улар ўзларо бўлишиб олишади.\nЎҚИНГ: Fly Internet – рекламани блокловчи ва VPN’ли, бепул Android-браузер!\nAtom браузерида хавфсизликни бошқариш учун махсус панель кўзда тутилган. Ушбу панелга дастурнинг асосий ойнасидаги биттагина тугмачани босиш орқали ўтилади. Унда айни дамда очиқ турган сайтга қандай рухсатлар берилганлигини кўриш мумкин. Аниқ бирор ресурс ёки бутун интернет учун созламаларни тезкорликда ўзгартириш имкони бор: камера ва микрофондан фойдаланишни, кукиларнинг ёзилишини чеклаш мумкин ва ҳоказо. Жонга тегувчи рекламаларни, билдиришномаларга обуна бўлиш таклифларини биттагина тугмачани чертиш орқали блоклаб қўйса бўлади.\nУшбу дастурда «инкогнито» режими ҳам бош ойнадаги тугмачани битта босиш билан ёқилади. Айрим сайтлар учун «инкогнито» режимини доимий асосда ёқиб қўйиш мумкин, фақат униси махсус созлама орқали қилинади.\nAtom браузерини мана бу ҳавола ёрдамида лойиҳанинг расмий сайтидан ўрнатиб олиш мумкин.\n#ахборот хавфсизлиги #браузер #иловалар #маслаҳат #махфийлик #Atom


Флоридада ҳаракатланиб кетаётган Ford F-150’ни яшин урди (фото) - Zamin.uz\n15:42 / 16.05.2021\nФото: Facebook / Walton County Fire Rescue\nФлорида штати ўт ўчирувчилари ижтимоий тармоқларга маҳаллий автомобиль йўлларидан бирида содир бўлган ҳолат тасвирланган суратни эълон қилди. Ford F-150 пикапи ҳайдовчиси ва йўловчиси довул вақтида йўлда ҳаракатланиб кетаётганида, автомобиль қаршисига кутилмаганда яшин уриб, асфальт бўлаги бўлагини кўчириб юборган, деб хабар беради Motor.\nТўлиқ ўлчамли пикап хавфсизлик тизими, шунингдек, конструкциясининг мустаҳкамлиги билан танилган. Бироқ автомобиль бирор ўзига хослиги довул вақтида автотрассада содир бўлган кўнгилсиз ҳодисанинг олдини олишга ёрдам бермаган.\nҲаракатланаётган F-150’нинг олдида яшин урилган. Натижада парчаланган асфальт бўлаклари пикап салонини тешиб ўтган.\nЙўл қопламаси олд ойнадан кириб, орқа ойнадан чиқиб кетган. Асфальт бўлаги ҳайдовчи ва йўловчи ўртасидан учиб ўтгани сабаб уларга жароҳат етмаган. Шунга қарамай, улар шиша синиқларидан олган жароҳати сабаб шифохонага етказилган.\nМутахассисларнинг фикрича, йўлга урилган яшин бир онда сувнинг буғланишини ҳосил қилган. Табиат ҳодисаси кучли портлаш тўлқинини юзага келтирган ва асфальт бўлаги асосий массадан ажралиб, пикап салонига кириб борган. “Замин” янгиликларини “Youtube”да кузатиб боринг\nЯнгиликлар » Дунё » Флоридада ҳаракатланиб кетаётган Ford F-150’ни яшин урди (фото)


Бош сахифа > Янгиликлар > ТОМДИ ТУМАНИДА КАЗИНО ҚУРИЛМАЙДИ\nТОМДИ ТУМАНИДА КАЗИНО ҚУРИЛМАЙДИ\nИжтимоий тармоқларнинг бирида Томди туманида "Тўрт қаватли казино шу билан бирга инновацион мактаб, спорт иншоотлари, даволаш муассасалари, замонавий меҳмонхона ва савдо-кўнгилочар мажмуалари инвесторлар учун барпо қилинади” номли мақола эълон қилинган эди.\nЎрганишлар жараёнида Томди тумани Аяққудуқ ОФЙ 2021 йил “Обод қишлоқ” дастури киритилганлиги, 16 км узунликдаги 5.300 млн сўмлик йўлларни таъмирлаш, шундан 2.800 млн сўмлик 5 км узунликдаги йўлларни асфалтьлаштириш, 2.500 млн сўмлик 11 км узунликдаги йўлларни шағал ётқазиш йўли билан таъмирлаш, 1,5 км узунликдаги 1.300 млн сўмлик пиёдалар йўлакчаларини қуриш ишлари олиб борилиши маълум бўлди.\nШунингдек, 70 дона 400.0 млн сўмлик тунги ёритиш устунларни ўрнатиш, 2,8км узунликдаги 200,0 млн сўмлик устунларга кабелларни ўрнатиш, 220 дона 270,0 млн сўмлик таянч устунларни алмаштириш, 6 км узунликдаги 180 млн сўмлик электр кабелларни алмаштириш, 3 дона 8 млн сўмлик трансформаторларни алмаштириш ҳам кўзда тутилган.\nБундан ташқари, 3.970,0 млн сўмлик 18 км узунликдаги ичимлик суви қувурларни тортиш, ҳудуддаги 3-сонли 96 ўринли мактаб биносини реконструкция қилиш, 50 ўринли ҚВП биносини жорий таъмирлаш ҳамда 90 ўринли МТТ биносини янгидан қуриш ишлари белгиланган.\nБир дона автобекатни янгидан қуриш ҳамда 2 та автобекатни реконструкция қилиш йўли билан таъмирлаш ишлари ҳам белгиланган.\nБундан кўриниб турибдики, Томди туманида аҳоли фаровонлиги ва инвесторлар учун шарт- шароитлар яратилмоқда. Туманда бунёдкорлик, қурилиш ишлари олиб борилмоқда, аммо, казино қуриш кўзда тутилмаган.\nНавоий вилояти инвесторлар ва сайёҳлар учун доимо очиқ ҳамда қулай шароит яратишга интилади.\nКўрилганлар сони: 958


Қозоғистонда Ўзбекистон билан ҳамкорликда Chevrolet автомобиллари ишлаб чиқарилмоқда QOSTANAI. Kazinform – Қозоғистон Бош вазири Асқар Мамин Қостанай вилоятига ишчи ташрифи чоғида маҳаллий автозаводда Chevrolet русумидаги янги линиянинг очилиш маросимида иштирок этди. Бу ҳақда Kazinform мухбири Ҳукумат матбуот хизматига таяниб хабар беради.\nКоронавирус: Қозоғистонда 13 бемор даволаниб чиқди NUR-SULTAN. Kazinform – Қозоғистонда коронавирус инфекцияси бўйича 28 март 11:50 ҳолатига кўра, ушбу касалликдан даволаниб чиққанлар сони 13 нафарни ташкил қилмоқда, деб хабар беради Kazinform coronavirus2020.kzга таяниб.\nДунёда коронавирус инфекциясини юқтирганлар сони 600 мингга яқинлашди NUR-SULTAN. Kazinform – Коронавирус пандемияси дунё бўйлаб 25 минг кишини ёсииғини қуритди. Айниқса, қаттиқ зарбага дучор бўлган Европада 17 314 киши касалликдан вафот этди, деб хабар беради Kazinform ВВСга таяниб.\nЎзбекистонда коронавирусга чалинганлар сони 16 тага ошди, бир одам вафот этди TASHKENT. UzA – Kazinform – Ўзбекистонда айни вақтгача коронавирус инфекцияси билан касалланганлар сони 16 тага ошиб, 104 нафарни ташкил этмоқда, деб хабар беради Kazinform ЎзАга таяниб.


Муробаҳа билан боғлиқ баъзи масалалар (3-қисм) | Azon.uz - Ахборот-таҳлилий портал\nМуробаҳа билан боғлиқ баъзи масалалар (3-қисм)\n699 22:03 11.09.2019\nМақоламизнинг биринчи ва иккинчи қисмларида муробаҳанинг моҳияти ҳақида сўз юритдик. Мана энди муробаҳани амалда қўллаш билан боғлиқ баъзи долзарб масалаларни кўриб чиқамиз. Зеро, муробаҳанинг назарий моҳиятини тушуниш уни амалда қандай қўлланишини билиш дегани эмас. Ушбу масалаларни тўғри тушуниб олсак, назарий билимларни амалда қўллаш пайтида турли хато ва адашишлардан ўзимизни маълум даражада ҳимоя қилган бўламиз.\nМаҳсулотни нақд ва қарзга (насияга) турли нархларда сотиш\nМуробаҳанинг Ислом молия муассасалари томонидан молиялаштириш маҳсулоти/усули сифатидаги қўлланиши асосан маълум бир муддат ичида тўлаш шарти билан мижозга бирор маҳсулот олиб беришдан иборат. Маҳсулотни насияга сотишда молия муассасаси бошқа турли омиллар қаторида мижоз тўловни қанча муддатда амалга оширишини ҳам инобатга олади, албатта. Одатда тўлов муддати қанча узоқ бўлса, насияга сотилаётган маҳсулот шунча қиммат бўлади. Шу ерда мазкур амалиёт (яъни нақдга бир нарх, насияга бошқа нарх қўйиш) тўғрими ўзи деган савол туғилади. Баъзилар бу ҳолат, яъни муайян муддат ичида бўлиб-бўлиб тўлаш шарти билан сотишда маҳсулотнинг нархи нақдга олинганидан кўра қиммат бўлишини вақт учун тўлов деб, муробаҳани фоизга берилган кредитга қиёслашади. Аммо бу нотўғри фикр, чунки насияга сотилган маҳсулот нархининг юқори бўлиши фақатгина вақтга боғлиқ эмас, бунинг яна бир неча муҳим омиллари бор:\n– молиявий хатарлар ва тадбиркорлик фаолияти билан боғлиқ (бизнес) хатарлар (буларнинг ичига миллий валютанинг хорижий валюталарга нисбатан курсининг кескин ўзгариши, пулнинг қадрсизланиши билан боғлиқ хатарлар, божхона тўловларининг ошиб ёки тушиб кетиши, солиқларнинг кўтарилиши ёки янги турларининг жорий этилиши, бозордаги нархларнинг қандайдир сабабларга кўра кескин ўзгариши, муробаҳа шартномаси доирасида олиниши режалаштирилган маҳсулот нархини белгилаш билан боғлиқ хатарлар, маҳсулотни сотиб олиш, ташиш ва сақлаш билан боғлиқ хатарлар, харидорнинг муробаҳа шартномаси доирасида олинган маҳсулотни олишдан бош тортиши, харидорнинг муробаҳа бўйича тўловларни амалга ошира олмай қолиши ва ҳоказолар киради).\nКўриб турганимиздек, фақат кредит хатарини инобатга олувчи анъанавий банклардан фарқли равишда Ислом молия муассасаси юқорида санаб ўтилган барча хатарларни бўйнига олишга мажбур.\nХуллас, маҳсулотнинг эгаси уни насияга сотаётганда кўрсатиб ўтилган ушбу хатарларни инобатга олади ва маҳсулотга ўзи хоҳлаган нархни қўяди. Харидор ҳам шу нархга турли сабабларга кўра рози бўлиши мумкин. Масалан, сотувчи ишончли /ҳалол (яъни харидор шу сотувчига ишонади) ва бирор айби бор молни сотмайди, сотувчининг харидорга бўлган муносабати яхши, маҳсулот сотилаётган жой (дўкон, омбор) озода ва ҳоказо. Бир қарашда арзимаган шу сабаблар ҳам маҳсулот нархининг шаклланишида маълум аҳамият касб этади. Юқорида айтиб ўтганимиздек, сотувчи маҳсулотга нарх белгилашда вақт омилини ҳам инобатга олади, аммо маҳсулотга нарх белгиланиб бўлиши биланоқ вақт омили йўқолади. Шунинг учун ҳам харидор муробаҳага олган маҳсулот учун ўз вақтида тўловни амалга оширмаса ҳам, маҳсулотнинг нархи ўзгармайди, яъни сотувчи маҳсулот нархини кўтаролмайди. Агар маҳсулотнинг нархи фақат вақтга боғлиқ бўлганда сотувчи унга вақт қўшиб берган ва охир-оқибат харидор кўпроқ пул тўлаган бўларди. Кредит шартномаларида шундай, яъни берилган қарз вақтга бевосита боғлиқ: қарздорга қўшимча вақт берилса (масалан, кредит муддати чўзиб берилса), у шу қўшиб берилган давр мобайнида қўшимча пул (фоиз) тўлайди. Бундан ташқари, кредитга асосланган молиявий муносабатларда кредит бўйича ўз вақтида амалга оширилмаган тўлов учун фоиз миқдори оширилади, бу ҳам етмаганидек, қўшимча жарималар ҳам белгиланади.\nМуробаҳа шартномасида эса бундай эмас, харидор насияга олинган молнинг тўловини ўз вақтида амалга оширолмаса ҳам, сотувчининг ҳеч қандай жарима (пеня) белгилашга ҳақи йўқ. Чунки бу савдо-сотиқ шартномаси, кредит шартномаси эмас. Шартномада бундай шартнинг бўлиши битимни ботил қилади (яъни шартнома шариат нуқтаи назаридан ўз кучини йўқотади). Шу билан бирга замонавий молия муассасаларининг шариат кенгашлари мижознинг (харидорнинг) жавобгарлигини ошириш мақсадида муробаҳа шартномаларига жаримани бир шарт билан киритишган. Бу шарт қуйидагича: жарима масъулиятсиз мижозга нисбатан таъзир чораси сифатида қўлланиши мумкин, лекин мижоздан ундирилган жарима молия муассасасининг даромадига айланиши мумкин эмас, балки хайрия учун ишлатилиши лозим. Жарима тўлаш тартиби ва уни хайрияга сарфланиши шартномада акс этган бўлиши керак.\nШундай қилиб, нақдга ва насияга бўлиб-бўлиб тўлаш шарти билан сотилаётган маҳсулотнинг нархи турлича бўлиши мумкинлигини тўрттала мазҳаб ҳам тан олади. Ягона шарт: маҳсулотнинг нақдга ва насияга сотилаётган нархи савдо/муробаҳа битими тузилаётган пайтда (яъни шартнома имзоланмасдан олдин) аниқ бўлиши керак. Масалан, нақдга 100 доллар, насияга 120 доллар. Бунда харидор битим амалга ошмасдан олдин шу иккисидан бирини танлаши керак бўлади ёки томонлар бошқа нархга келишишади (масалан, 95/115) ва шундан сўнг савдо/муробаҳа битими амалга оширилади. Бунда сотувчи молини сотишда товламачилик қилмаса (молида йўқ сифатларни айтиб ёки бор айбини беркитиб) ёки харидорни шунга мажбур қилмаса бўлди (яъни харидор ўз ихтиёри билан маҳсулотни шу нархга сотиб олишга рози бўлиши керак).\nМанба: Ислом молияси канали\nМуробаҳа Исломий иқтисод Илм фиқҳ Мақолалар\nИсломий битимлар ҳақида\n777 13:50 06.01.2020\nМуробаҳа: молиялаштиришда йўл қўйиладиган асосий хатолар\n593 17:00 27.11.2019\n651 13:54 02.11.2019\n574 08:05 17.09.2019\n1062 23:05 04.09.2019


«Наманганнинг мевалари ширин, меваларидан ҳам шевалари ширин». Шавкат Мирзиёев наманганлик сайловчилар билан учрашди\n12:10 / 27.09.2021\nБугун, 27 сентябрь куни президентликка номзод Шавкат Мирзиёев ЎзЛиДеП томонидан ташкиллаштирилган сайловчилар билан учрашувда иштирок этди.\nKun.uz мухбирининг хабар беришича, бошқа ҳудудлардан фарқли равишда Намангандаги учрашув “Мирзиёев– Мирзиёев” деган ҳайқириқлар билан бошланди. Номзодга сўз берилганида, Шавкат Мирзиёев сайловчиларга миннатдорлик билдирди.\n“Намангандаги ҳар бир жараённи жуда яхши эслайман. Бу вилоятда битта уй қуриш учун қанча ҳаракат қилганмиз, лекин на пул, на имконият бор эди. Норин, Поп туманидаги қишлоқ хўжалигидаги муаммолар ечими бўйича ишлаганимиз ҳам ёдимда. Наманганнинг айрим кўчаларига кириш мумкин эмасди. Наманган эътиқоди мустаҳкам инсонлар юрти.\nМенинг армонларим шунда эдики, иймон-эътиқодли бу юртга хизмат қилиш. Доим Наманганни бошқаларга ўрнак қилиб кўрсатганман, бу вилоятга бир оғиз сўз кифоя эди. Наманганнинг мевалари ширин, меваларидан кўра шевалари ширин.\nМен Самарқандда бир воқеани айтиб бердим, лекин у мингтадан биттаси. Наманган эли ўз юртини ҳар томонлама ўрнак қилиш, гуллар диёрига айлантиришга ҳаракат қилиши ҳақиқий ибратдир”, – дея ўз сўзини бошлади президентликка номзод.


Россиянинг Белгород шаҳрида бемори шифокор томонидан ўлдириб қўйилган касалхона раҳбари ишдан бўшатилди - - - www.Voydoda.com - Развлекательный портал -\nРоссиянинг Белгород шаҳрида бемори шифокор томонидан ўлдириб қўйилган касалхона раҳбари ишдан бўшатилди\n11 Янв 2016(21:58)\nРоссиянинг Белгород шаҳридаги 2-касалхона бош шифокори Владимир Луценко лавозимидан озод этилди. Мазкур шифохонада Янги йил арафасида жарроҳ Илья Зелендинов беморни дўппослаб, ўлдириб қўйганди. Бу ҳақда «РБК» хабар бермоқда.\nБелгород вилояти ҳукумати матбуот хизматининг билдиришича, Луценко бошқарган касалхонада тиббий ёрдам кўрсатиш бўйича қонунчиликка риоя этилиши, меҳнат қонунчилиги талабларининг бажарилиши текширилмоқда.\nҲозирда лавозимидан озод этилган бош шифокор Владимир Луценко Зелендинов олдинроқ маъмурий жазоларга тортилмаганини айтиб, унга «билимли, интизомли ва топшириқларни вақтида бажарадиган шифокор», дея таъриф берганди.\nЭслатиб ўтамиз, 57 ёшли бемор Евгений Вахтинни ўлдириб қўйишда айбланаётган Илья Зелендинов ҳодиса юз берган куннинг эртасига, 30 декабрдаишдан бўшатилган. Ундан ҳеч қаёққа кетмаслик ҳақида тилхат олинган.\nТеги: Россиянинг Белгород шаҳрида бемори


Трумпнинг шахсий ёрдамчиси Мадлен Вестерхоут истеъфога чиқди » Новости Узбекистана сегодня: nuz.uz\nНовости Узбекистана → Чойхона → Трумпнинг шахсий ёрдамчиси Мадлен Вестерхоут истеъфога чиқди\n30-08-2019 10:40 0 778 Рейтинг0 Чоп этиш\nТрумпнинг шахсий ёрдамчиси Мадлен Вестерхоут истеъфога чиқди\nАмерика Қўшма Штатлари Президентининг шахсий ёрдамчиси Мадлен Вестерхоут, пайшанба куни журналистларга давлат раҳбарининг ҳаётидан тафсилотларни айтиб берганидан кейин истеъфога чиқди. Бу ҳақда Политиcо газетаси хабар бермоқда.\nНашрнинг таъкидлашича, Вестерхоут яқинда Оқ уйдаги мажбуриятларини кенгайтиришга, шу жумладан президентнинг чет элга сафарлар уюштиришга ҳаракат қилган. Унинг шунга ўхшаш хатти-ҳаракатлари Америка маъмуриятидаги баъзи бошқа амалдорларнинг норозилигига сабаб бўлди.\nНашрнинг таъкидлашича, охирги сомон, Вестерхоут Ню-Жерси штатидаги Бедминстерда жойлашган Трумпнинг уйида журналистлар билан учрашган ва уларга президент ҳаётидан баъзи тафсилотларни гапириб берган. Бу маълум бўлгандан сўнг, Оқ уй унинг яқинда ишдан бўшатилишини фаол равишда муҳокама қилишни бошлади. Натижада, иккита Политиcо манбасига кўра, Вестерҳоут пайшанба куни истеъфога чиқди.